Urdaibai Biosfera Erreserba » Arkitektura » Arkitektura Erlijiosoa » Nekropoliak\nSantimamiñeko baselizako antzinaro berantiarreko nekropolia (Kortezubi)\n2007an zaharberritze-lanak egin ziren Santimamiñeko ermitan, Kortezubiko Basondo auzoan, Santimamiñeko koba eta bere ingurua aintzat hartzeko asmoz. Lanak baino lehenago, tenplu honen indusketa arkeologikoa eta bere inguru perimetralaren katen bidezko prospekzioa egin ziren.\nIkerketa-kanpaina honen abiapuntua Joxe Miel Barandiaranek egindako baieztapena izan zen. Horren iritziz, tenpluaren inguruan historiaurreko aztarnategiren bat, neolitikoko bordaren bat agian, egon zitekeen. Bestalde bazeuden bestelako albisteak, aipagarriena, XX. mendearen hasieran, 1918an edo 1919an, ermita ondoko indigaztainondo handiak landatu zirenean giza hezurrak aurkitu zirela izan daiteke. Tokiko tradizioaren arabera bertan aurkitutako giza hezurrak Kortezubin, Gautegiz Arteagan eta Ibarrangelun hildako gizasemeenak izan litezke, hil eta gero bertan lurperatzen zituztelako.\nGainera, beste arrasto batzuen artean, tenpluaren hegoaldeko horman, sarrerako ateburuan, irudi geometrikoekin apaindutako estela edo sarkofago-estalki handi biren zatiak beha daitezke. Bata, hareharrikoa, erradiatutako hiru gurpilez eratutako baxuerliebearekin eta handienetik txikienera 48, 27 eta 19 zentimetroko diametroarekin; horietatik bi zatituta daude otso hortzen lerro baten markoztaturik, azpialdean ildaska dutela. Bestea, hareharrikoa ere bai, baselizaren sarrerako mailan agertzen da; maila horretan otso hortzez osotutako beste baxuerliebea dago bata besteen gainean jarritako grabatutako lau arkuekin. Badago, beste estela bat, baina hau kareharrikoa da eta baselizaren barrualdean dago. Estela diskoidala da 85 x 43 zentimetroko neurriduna, eta ez du ez irudirik ez eta inskripziorik ere. Oraindik ere oso zaila da esatea elementu horien datazio zehatza.\nBaselizaren barnealdean eta kanpoaldean egindako lanek beraren eta bere inguruaren iragana ezagutzen lagundu dute. Egungo tenplua XVI. mendeko beste txikiago baten hondarren gainean eraikita dago. Beraz, Erdi Aroak ez du etenik kokaleku honetan.\nHalere, tokiaren erabilpen-daturik zaharrenak antzinaroan (K. o. I eta III mendeen artean) koka daitezke eta seguruenez nekazal-ustiaketa erromatar txiki batek sortutakoa izango zen. Kokaleku honek K. o. IV eta V mendeetan ere jarraipena izango zuela argi uzten dute Santimamiñeko, Sagastigorriko edota Aurtenetxeko kobetan, guztiak Kortezubin bestalde, garai honetako erromatar-mailak baitaude.\nEgindako indusketa-lanotatik lortu den daturik esangarriena indusitutako eremuan aurkitutako hilobia litzateke. Argi dagoenez, aurreko hilobia K. o. VI. mendean datatu daitekeen nekropoli handiagoaren parte litzateke. Aurkitutako materialengatik nekropoli “frankoen” erakoa litzateke eta iparpirineoko tradizioaren barruan kokatzen da.\nAtearen ateburuan dagoen estela\nUrdaibai inguruko horrelako nekropolien lehendabiziko aztarna bada ere, Bizkaian, Finagako Martin Deuna (Basauri) baselizan ere beste bat aurkitu zuen 1994an M. Unzuetak. Basauriko honek arestian aipatutako tradizio kulturaleko antzeko materialak azaldu zituen.\nAzaldutako aztarnen arabera argi dago iparpirinioko eraginak Kantauri isurialdearen ekialdetik hedatu zirela eta antzinaro berantiarrean lurralde hauen jabegoa zuten elite dominanteen artean tradizio kultural horretako armak eta objektu apaingarriak erabiltzea ekarri zutela.


Maionesak eta saltsa arinak: zapore ukitu gantzatsua | Revista - Part 3\nErosketa gida: maionesak eta saltsa arinak : Etxean\nNeurriak hartu behar dira maionesa etxean egiteko\nOntziratuta datozen maionesak ez dira nolanahi hondatzen. Maionesa horiek azidotasun zehatz eta uniformea dute, eta horrek babestu egiten du produktua eta eragotzi egiten du mikrobioak haztea eta toxinak sortzea.\nMaionesa ontziratua kontserbatzeko ez da neurri berezirik hartu behar ontzia zabaltzen den arte. Aski da leku fresko, lehor eta argi gutxikoan gordetzea, eta kontsumo gomendatuaren data errespetatzea. Behin irekita, maionesa guztia kontsumitzen ez bada, itxi eta hozkailuan gorde behar da.\nUrte sasoi beroenetan izan behar da kontu gehien, baita maionesa ontziratua erabiltzen denean ere, ohikoa izaten baita azidotasun gutxiko elikagaiekin nahastea, eta elikagai horiek behar bezala kontserbatu ezean, oso egokiak izaten dira bakterioak sortu eta ugaritzeko eta toxi-infekzioak eragiteko (oilaskoa, patatak, urdaiazpikoa…).\nEtxean egindako maionesak arrisku handiagoa izaten du, etxean ez baitira erabiltzen arrautza pasteurizatuak, eta, beraz, ez daiteke bermatu ez dagoela mikroorganismo patogenorik, salmonella adibidez; ondorioz, gerta daiteke horiek agertu eta osasunari kalte egitea.\nSalmonellosia gastroenteritis mota bat da, Salmonella generoko mikroorganismoek eragina. Modu bat baino gehiago izaten da salmonella transmititzeko: izan daiteke jatorriz kutsatuta dauden elikagaiak jateagatik eta izan daiteke manipulatzeko garaian kutsatu diren elikagaiak jateagatik, higieneari dagozkion jardunbide desegokiak erabili direlako.\nOntzi egokia hautatzea funtsezkoa da, nahiz eta batzuetan ez diogun arretarik jartzen. Gure beharrizanekin eta egoerarekin bat datorren ontzia hautatzeak lagundu egin dezake elikadura arloko toxi-infekzioak saihesten.\nMaionesa ontziak era batekoak baino gehiagotakoak izan daitezke. Betiko beirazko ontzia, goiko aldean tapa duena, oso egokia da kopuru handiak erabili behar direnean; praktikoagoa da, eta maionesa guztia atera daiteke buruz behera jarrita. Beirazko ontzien artean, gainera, hainbat neurritakoak daude, eta horrek aukera ematen du guri ongien datorkiguna aukeratzeko.\nHigienearen ikuspegitik, ordea, bada eragozpen bat: ontziaren barrenetik maionesa ateratzeko, koilara bat sartu behar da aldiro-aldiro, eta garbia ez badago, gerta daiteke produktua kutsatzea.\nMaionesa ontzien artean berritzaileena plastikozko potoa da, zeinak tapa izaten baitu beheko aldean eta irekigune edo aho-zulo txiki bat. Ontzi hori higienikoagoa da aurrekoa baino, irekitzen denean oso gainazal txikia gelditzen baita airearekin harremanetan, eta aukera ematen du behar den maionesa kopurua pototik zuzenean ateratzeko, bestelako manipulaziorik gabe. Plastikozko ontziak zigilu hermetiko bat izaten du barrenaldean, eta horrek eutsi egiten dio barreneko maionesa guztiari lehenengoz irekitzen den arte. Horien diseinuari esker, gainera, probetxua ateratzen ahal zaio ia guztiari.\nAsko erabiltzen diren beste ontzi batzuk banakako zorroak edo dosi bakarrekoak dira. Oso erabilgarriak izan daitezke kopuru txiki bat kontsumituko denean. Janaria etxetik daramagunerako ere oso egokiak dira, halakoetan ez baita ohikoa izaten maionesa ontzi oso bat kontsumitzea.\n“Buruz beherako formatuan” datorren maionesaren abantaila bakarra ez da higieneari dagokiona. Tapa dosifikatzaileari esker, platerak apaintzeko ere balio du. Merkatuan badira, hain zuzen, propio apaintzeko prestatuta dauden aho-zuloak dituzten ontziak (adibidez, izar itxurakoak), eta oso erraza gertatzen da zainzuriak, entsaladak, arraina eta berdurak apaintzea.\nFormatu bat edo bestea hautatu, horrek eragina izaten du gastuan, jakina. Dezente aurreztu daiteke produktu gehiago dakarten ontziak erosita edo kopuru gehigarri bat oparitzen dutenak aukeratuta, eta marka guztiak baliatzen dira horretaz; horrek badu bere alde ez hain ona ere, gerta baitaiteke behar baino kopuru handiagoan hartzea lagungarria behar lukeen produktu hau, edo egindako erosketa ez bat etortzea guk behar dugunarekin.\nJoan aurreko orrira: « Kontsumoa eta analisi nutrizionala\nJoan hurrengo orrialdera Sukaldatzeko eta aurrezteko aholkuak »


Errenteria, hizkuntza aniztasunaren hiriburu - Gipuzkoako Hitza\n2022, maiatzak 06 Albisteak, gipuzkoa, Gizartea 79\nBadalab egitasmoa martxan da dagoeneko. Hizkuntza eta Gizarte Berrikuntzarako Laborategiak ekainean irekiko ditu ateak. Hurrengo asteetan behin betiko egoitzara lekualdatuko da laborategia: Errenteriako Madalen kalera, hain zuzen ere, helduentzako liburutegi izandako eraikinera. Gaur-gaurkoz, herri horretako Torrekua eraikinean du behin-behineko egoitza. Aizpea Otaegi Errenteriako alkatea pozarren da egitasmoak herrian bertan izango duelako behin betiko etxea: “Kokapen fisikoa edukitzeak ikusgarritasuna emango dio egitasmoari. Gainera, oso testuinguru interesgarria eskainiko dio Errenteriak egitasmoari, gure udalerria plurala delako”. Izan ere, aniztasunaren erakusgarri, azken azterketaren arabera 70 hizkuntza hitz egiten dira bertan.\nAniztasuna hizketagai hartuta, iritzi berekoa da Goiatz Oiartzabal Badalaben zuzendari nagusia: “Errenteria herri handia da, urbanoa eta plurala”. Oiartzabalen esanetan, behin betiko egoitza Errenterian egotea “askok buruan duten estereotipo bat hausteko baliagarria” izango da: “Euskara barnealdeko herri txikietan hitz egiten dela, eta ez hainbeste zona urbano eta jendetsuetan”.\nBadalaben zuzendariak argi dauka orain arte paperean idatzi duten guztia gauzatu behar dutela; “errealitate bihurtzeko garai horretan gaude”. Zuzendariak ilusioa hitza aipatu du behin eta berriz proiektuari buruz hitz egin duenean: “Gauzak modu desberdin batean egiteko irrika eta ilusioa eskaini nahi ditu Badalab laborategiak, euskaraz eta euskaratik ere momentu zirraragarri, polit eta esanguratsuak bizi daitezkeelako”.\n“Nola garatzen da aniztasunean eragile eta erreferente izan nahi duen hiztun komunitatea gizarte digitalaren garaian?”, galdetu du Oiartzabalek. Galdera hori abiapuntu hartuta, desiratutako etorkizuna irudikatu nahi izan du Badalaben zuzendariak. Hori lortzeko, jakinarazi du proiektuak, lankidetza, jardunaldiak, tailerrak eta bestelakoak sustatuko dituztela.\nOtaegi alkateak ez du ahaztu nahi gizarte eragileek Errenterian egin duten lana: “Komunitate trinkoa eta sendoa dugu herrian. Eragileak oso aktiboak dira, eta beti egoten dira prest proiektu berrietan inplikatzeko”. Badalaben zuzendariak ere ezinbestekotzat jo du eragileen lana: “Haiengandik zera nabarmenduko nuke: deserosotasunak deserosotasun, denek asmatu dutela eskuzabal izaten. Ondorioa? Proiektu sendo bat dugula esku artean”.\nGipuzkoako Foru Aldundia eta hainbat gizarte eragile euskararen esparruan berrikuntzarako hainbat ikuspegi uztartuz joan dira 2015etik aurrera. Prozesu parte hartzaile horren ondorioa izan da Badalab proiektua, eta Sebas Zurutuza Gipuzkoako Foru Aldundiko Estrategia zuzendariak baikor baloratu du Badalaben barruan egindako lana: “Berrikuntza jorratu nahi du laborategiak, baina laborategia bera ere berrikuntza da gobernantza alorretik”.\nLaborategiak “gogoetarako foro bat” izango duela ere jakinarazi du Zurutuzak. Laborategia gauza berritzailetzat du aldundiko Estrategia zuzendariak, eta, orain arte egindako urratsei begiratuz gero, argi dauka “oso arrakastatsua” izan dela.\nAntzera hitz egin du Garbiñe Mendizabal Gipuzkoako Foru Aldundiko Hizkuntza Berdintasunerako zuzendariak. Etorkizunera begira egitasmoak zer erronka nagusi izango dituen zerrendatzean, esan du “euskararen erabilera areagotzeko esperimentazio berritzaileak eta ausartak ahalbidetzea eta gauzatzea” izango dela laborategiaren erronka nagusia, “horri esker euskal hiztunen hizkuntza berdintasuna lortzeko”.\nEragileen eta instituzioen arteko lankidetza ezinbestekoa dela uste du Mendizabalek. “Herri administrazioen, unibertsitateen, teknologia eta ikerketa zentroen, aholkularitzen, gizarte eragileen nahiz enpresen arteko lankidetza bultzatuko duen espazio ireki eta dinamikoa izango da Badalab”.\nGipuzkoako Foru Aldundiak azken urteotan hainbat esparrutan egin duen hausnarketaren harira jaio zen Badalab, iaz. Aldundia gogoeta prozesuan murgilduta dabil oraindik, Etorkizuna eraikiz egitasmoaren bidez. Prozesu horretatik jaiotako egitasmoetako bat da Badalab —besteak beste, baita Pasaiako Adinberri zentroa ere—.\nBadalabek euskara izango du oinarri, eta hizkuntzen aniztasunaren hiriburu bihurtu nahi du Errenteria.


(Gabiria, 1964ko uztailaren 11)\nGipuzkoarra da Andoni Aizpuru, baina familiarekin batera Elorrion bizi da egun. Ikasketez irakaslea, ETB1n egiten du lan duela 16 urtetatik, eta hain zuzen bertako eguraldi gizona dugu. Hala ere, tarteka beste saio batzuk ere gidatu ditu, Bertatik Bertara, Barnetegia, Bi errepidean edota Horrelakoa da bizitza horien artean. Aurkezle lanetan, Ricardo Arregi saria irabazi zuen 2000.urtean.\nAndoni Aizpuru. (Komunikatzailea):\nEguraldia aurkezterakoan ukitu pedagogiko bat ematen diot\nBideoaren edizioa: Andrés ESPINOZA\nKomunikatzeko abilezia handia duen gizona da Andoni Aizpuru. Euskaltegian lan egitetik telebistan agertzera pasa zen orain 16 urte gipuzkoar hau; hala ere, aurkeztu dituen programa guztietan irakasle sena galdu gabe, nolabaiteko pedagogia erabili izan duela aitortzen du. Hamasei urte eguraldi tartea aurkezten, hamasei urte euskaldunen etxeetan sartu eta hurrengo eguratsaren joerari buruz hitz egiten. Isobara, presio edota borraska hitzak jendearentzako ezagun izatea lortzen du. Solaserako tartea eduki dugu EITBk Bilbon duen egoitzan eta hala, kuxkuxean aritu gara alderik alde guztia erakutsi digun bitartean.\nTelebistan ikusten zaitugu egunero. Hala ere, irakasle izana zara.\nHori da. Irakasle ikasketak egin nituen, Natur Zientzietan, eta bukatu eta berehalaxe Pasaiako Udal Euskaltegian hasi nintzen lanean; zortzi urte igaro nituen orotara helduen alfabetatzean, bai Pasaia eta baita Errenterian ere. Ordurako kazetari lanak egiten hasia nintzen prentsa idatzirako; elkarrizketa eta erreportaje batzuk egin nituen Zabalik aldizkarirako. Baina irakasle jarraitzen nuen bien bitartean.\nEta nola izan zen gau eskolako irakasle izatetik telebistan agertzerako jauzia?\nETBn eguraldia aurkezteko norbait behar zutela–eta deitu egin ninduten froga bat egitera joango ote nintzen galdezka. Baietz esan, froga egin eta hartu egin ninduten; hori orain 16 urte izan zen! Tarteka utzi izan dut beste lan bat eduki dudalako, baina hasi, 1993an ekin nion eguraldia aurkezteari.\nGogoratzen al duzu kamara aurreko lehenengo aldia?\nEz zen bat–batean izan, hilabete batez aritu bainintzen arlo honetan lan egiteko beharrezkoa ikasten; azken batean nora eta nola seinalatu, hitzak ikasi... Kanpotik nentorren eta hori dena jakin behar nuen. Gainera, eguraldia ematerakoan okertzen bazara ezin duzu moztu eta leku berberetik jarraitu; dena segidan denez, guztia errepikatu behar izaten da. Hori jakinda, urduri nengoela oroitzen dut.\nHamasei urte. Aldaketa askoren testigu izango zinen, ezta?\nAskotan gezurra dirudi nola egiten genuen garai haietan eguraldi tartea. Isobara mapak faxez iristen zitzaizkigun, eta eguraldi txarrarekin ez ziren ongi heltzen... Gazte jendeari hastapen haiei buruz hitz egiterakoan eta internetik ez zegoela komentatzean, askok ez dute sinesten!\nEz da horrenbeste denbora lanerako internet erabiltzen hasi ginenetik, eta begira orain! Edozein herritan daude webcamak eta tenperatura zein hezetasuna kontrolatu eta zerua ikusten duzu... Lehen satelitearekin bakarrik funtzionatzen genuen, eta ongi ez bazebilen, salduta geunden. Noski, Euskalmetik ere ez zegoen, eta beste bide batzuk baliatu behar genituen informazioa biltzeko. Badirudi mende bat aurreratu dugula horrelako xehetasunei erreparatuz gero.\nKontatuko al diguzu lanegun bat nolakoa den?\nHamabiak inguru etortzen naiz EITBk Bilbon duen egoitzara. Aste barruko taldea osatzen dugunok Ana Urrutia eta biok gara, eta gurekin batera Euskalmeteko meteorologo bat egoten da, lau hiletik behin aldatzen doana.\nAurreneko gauza datu bilketa egitea izaten da: zer–nolako prezipitazioak egon diren, mapan lainoak nola dauden, tenperaturak, haizearen joera... Normalean hori eduki finkoa izaten da eta osatzen joan behar gara ondoren. Esaterako, udan hondartzen gaineko informazioa ematen dugu; neguan aldiz, eski pistena. Bestalde, gure ikusleek eguraldi blogean zintzilikatzen dituzten argazkien artean aukeraketa egiten dugu; badaude oso noizean behin sartzen diren lagunak, baina baita egunean dozena bat igotzera iritsi direnak ere. Maiz zail egiten zaigu zein hartu erabakitzea.\nOndoren, arropen txanda izaten da. Egunero ateratzen digute argazki bat, bakoitzarentzako nolako arropa den egokiena edota janzteko zein kolore doakigun ongi jakiteko; hori guztia zaintzen dute. Eta makilatzera eta orraztera pasatzen gara ondoren. Normalean emakumeak lehenago joaten dira, gizonezkook baino denbora gehiago behar izaten baitute.\nAzkenik grabaketaren txanda iristen da. Nire aurretik Anak grabatzen du eta bien bitartean kontrol gelan egoten naiz, ea nola egiten duen ikusi eta erredakzioan prestatutako pelikula errepasatzen. Ondoren nire txanda izaten da.\nArratsaldean, antzera, datuak berriz begiratzen ditugu aldaketak eman diren ikusteko eta 18:30etarako grabatuta izaten dugu saioa.\nAndoni, makillajetik pasatu ostean.\nBaina ez didazu gidoia idazten duzuenik aipatu...\nHorrenbeste urte eta gero, barruan daramagu sartuta gidoia!\nEta ba al duzu emaitza etxean ikusteko ohiturarik?\nEgunero ez; baina ez naiz beraien buruak telebistan ikusi ezin duten horietarikoa ere. Niri batzuetan gustatzen zait telebista aurrean esertzea –batez ere gauean, arratsaldean grabatu eta etxean egoten naizelako. Hala, gauzak nola esan ditudan jakiten dut; izan ere gauza bat da nik grabatzen dudan bitartean zer sentsazio daukadan eta beste bat emaitza ikustea.\nAzken urteetan joera nabarmena eman dela iruditzen zait niri. Hau da, lehen hurrengo eguneko iragarpena eskatzen zen, orain geroz eta epe luzeagorako nahi izaten du publikoak...\nEta ez hori bakarrik, toki eta ordu zehatz batetan egingo duen giroa galdetzen duenik ere egoten da! Egia da asko aurreratu dela teknologia aldetik iragarpen bat egiteko unean, baina oraindik ere nahiko epe laburrera. Gainera, Euskal Herrian eguraldia oso aldakorra dela kontuan hartu behar dugu eta hamabost egun barrurako iragarpenak egitea...Joerak zeintzuk diren esatea agian bai, baina oso–oso zaila da. Eta zer esanik ez urtarokako iragarpenei dagokienez. Badaude modelo batzuk; esaterako amerikanoek diote oraingo uda normala baino freskoagoa eta euritsuagoa izango dela, baina mundu handiegia da hori.\nIa denok haserretu gara eguraldiarekin asmatzen ez dutenean. Aurpegiratu al dizute inoiz hori?\nAurpegi txarren bat jarri didate agian, leku guztietan baitago jende antipatikoa; baina orokorrean ez dut begirada txarrik sentitu. Bitxikeria bat. Ni Elorrion bizi naiz eta azken urtean autobusez egiten dut Bilborako bidaia. Askotan jendearen komentarioak entzuten geratzen naiz. Pasatu izan zait beraien artean komentatzea “eguraldi txarra egingo duela esan dute telebistan”, eta “Kontxo! Ez dut ba nik horrelakorik aipatu gaur!” Edo beste kasu bat, egun berdinean komentatu izan didate ederto asmatu dudala iragarpenarekin, eta beste pertsona batek kontrakoa. Baina gaur egun horrenbeste eguraldi saio daudenez gero, nahasi hori normala da.\nEuskal familia askotako kide zara; hau da, etxe askotan “gaur Andonik esan du...” erabiltzen da!\nBai, bai. Nik uste euskal hiztunen artean dela bereziki, ezta? Ana Urrutia gehiagok ikusten dute gaztelaniaz aurkezten duelako eta erreferentea da baita ere. Baina horrenbeste urte eta gero honetan jardunez, eta azken aldian Pello Zabala irratitik pixka bat ezkutatuta dabilenez, normala dela iruditzen zait.\nPello aipatzen duzula, sinesten al duzu tenporetan?\nSinesmena gure iragarpenetan ere –hots, zientifikoetan– muga batekin doa, jakin baitakit lau egun barrurako egiten ditugun iragarpenak ez direla zertan eman behar. Tenporei dagokienez, beti pentsatu dut interesgarria dela gaia, zientziatik alde egiten duten hainbat alor beste fase batzuen bidez begiratu daitezke, hala nola, ilargialdi, marea edo bestelakoak baliatuz. Noski, ez dut itsu–itsuan sinesten, baina beno, errespetua badiet.\nEsaguzu, jaikitzerakoan leihotik begiratzen duen horietarikoa al zara?\nEgunero! Ezingo nuke pertsiana igo eta eguraldiari erreparatu gabe gelditu; eta nire ustez eguraldia aurkeztu ez arren, interesa berdin–berdin edukiko nukeen, nik eguraldia bizi baitut. Gainera, leihotik bestaldera begiratu eta aurreko eguneko iragarpenekin asmatu dudan ala ez ikustea gustuko dut; onerako bada pozik, baina ona iragarri eta txarra eginez gero...\nNoski,“txarrak” ere esanahi ugari ditu mundu honetan...\nBai, oporretan dagoenak eguzkia nahi du hondartzara joateko, baina baserritarrarentzat agian hori ez da eguraldi ona, euria behar baitu soroak ureztatzeko; eta beste batzuk elurraren zain geratzen dira eskiatzera joateko... Ezinezkoa da denok konforme egotea!\nAsko ikasi al duzu lanbide honetatik?\nPila bat. Ni eguraldi tartearen ikuslea bainintzen aurretik. Irakasle ikasketak egin nituenean zientzia arlotik joan eta oinarrizko ezagutzak jaso nituen arren, ez dauka zerikusirik. Hamasei urte hauetan asko–asko ikasi dut. Gainera zenbait urtetan meteorologo lana ere egin izan dut; orain asko daude, Euskalmet dela eta, esaterako.\nHala ere, tresneria edukita eta Internetek ematen dizkizun aukerak izanda, modelo horiek interpretatzea ez da horren zaila. Hau da, zerura begiratu bai, baina mapak ikusi, interpretatzen jakin... Hori guztia lantzen badakit. Errespetu guztiz esango dut, baina unibertsitatean lauzpabost urtez ikasten duenak baino gehiago dakit nik 16 urtez honetara dedikatuta, esperientziak asko irakasten baitu! Haize honekin normalean eguraldi mota hau egiten du...\nHala ere Andoni, eguraldi gizona bai baina beste saio mota batzuk ere egin izan dituzu.\nBai. Amankomunean zerbait daukate; eguraldia aurkezteko edota beste mota bateko saio batetan aritzeko garrantzitsuena komunikatzen jakitea dela iruditzen zait. Horregatik esaten dut ikasketez ez naizela kazetaria, baina hemen oso irakasle onak izan ditut eta nire burua komunikatzailetzat daukadala esango nuke; telebistan, hitzaldi batean edo ikastolan egon, dakidana besteei komunikatzea da helburua.\nAzken batean, kontatzen duzuna ikusleek sinestea!\nHori da funtsa, bai! Adibide bat jartzearren, pentsa oso meteorologo on bat hartzen dutela eguraldia emateko baina ez dakiela komunikatzen; perfektua biak izatea litzateke eta egon dira kasuak, Manuel Toharia horien artean. Gauzak nola azaltzen zituen atsegin nuen, nahiz eta oso zientifikoa izan, jendearengana iristea lortzen baitzuen.\nEgia da, azalpen zientifikoak soilik ematen dituenarekin ziurrenik katez aldatuko genuke askok!\nNormala! Ematen dugun informazioa oinarrizko mailan ematen dugu, eta horrela jarraitzea espero dut, gure funtzioa ez baita zientzia gizon edo emakumeak izatea. Bestalde, nik ukitu pedagogiko bat daukadala ere esango nuke –nire irakasle iraganarengatik edo– eta programa guztietan sentsazio hori utzi izan dut. Batzuei ez zaie bat ere gustatzen, baina irakastea gustuko dut.\nEguraldia ematerako orduan saiatzen naiz geografia pixka bat ere irakasten. Hau da, mapan Erronkari, Cascante edota Maule non dauden jakinarazten saiatzen naiz esaterako, edota klimatologia aldetik zenbait leku bereziak direla adierazten. Tamalez, Euskal Herria gutxi ezagutzen dugu eta apur bat ezagutarazteko ahalegina egiten dut. Hori bai, modu arinean, txaparik sartu gabe.\nAmaitzeko, ezin ahaztu mapa berria estreinatzea egokitu zitzaizula...\nAzken batean edozein hedabidetan linea editorial bat egoten da, eta EITBn horren eraldaketa eman da: koloreak, sinboloak, mugak ipintzea... Agian pertsona gisa ez nuke mapa berria erabiliko, baina profesional gisa onartu beharra daukat. Gainera, mapa aldatu bai, baina eguraldia orain arte bezala ematen jarraitzeko esan digute, Euskal Herria aipatuz.


Etorri eta ezagutu gaitzazu! - Elorrioko Txintxirri Ikastola\n» Etorri eta ezagutu gaitzazu!\nAurrematrikulazio epea: urtarrilaren 28tik otsailaren 8ra.\nZure seme-alaba Elorrioko Txintxirri ikastolan matrikulatu nahi baduzu edota gurekin elkarrizketatu nahiko bazenu gure proiektua bertatik bertara ezagutzeko, prest gaitzazu eta atsegin handiz egingo dugu.\nJarri gurekin harremanetan, bai telefonoz (946 582 261) bai emailez (elorrio@ikastola.net).


PAG 4/79 - TOTAL 943 Jabetzak\npisu - Sevilla (Su Eminencia - La Oliva) , Eraikitako azalera 110m2, 4 Gelak, 2 bainugelak, Igogailua.\npisu - Sevilla (San Pablo) , Eraikitako azalera 85m2, 3 Gelak, 1 bainugelak, Igogailua.\nitsatsita - Dos Hermanas (La Hacienda - Nueva Andalucía) , Eraikitako azalera 121m2, 3 Gelak, 2 bainugelak,...\nIndustria-pabiloia - Castilleja de la Cuesta (Salida ikea) , Eraikitako azalera 500m2, 552m2, 1...\npisu - Sevilla (San Pablo) , Eraikitako azalera 135m2, 4 Gelak, 2 bainugelak, Igogailua, Urbanizazioa.\nitsatsita - Dos Hermanas (El Arenal - La Pólvora) , Eraikitako azalera 120m2, 100m2, 3 Gelak, 1...\nMerkataritza-lokala - Sevilla (Alcalde L. Uruñuela - Palacio de Congre) , Eraikitako azalera 167m2, 4 bainugelak.\ntxaleta - Guillena (Guillena - El Ronquillo) , Eraikitako azalera 307m2, 1037m2, 3 Gelak, 2 bainugelak,...


Iparraldeko Lanarkshire - Wikipedia, entziklopedia askea.\nIparraldeko Lanarkshire (ingelesez: North Lanarkshire, Eskoziako gaeleraz: Siorrachd Lannraig a Tuath, eskozieraz: North Lanrickshire) Eskoziako 32 eremu administratiboetako bat da. 2012ko erroldaren arabera 337.870 biztanle ditu. Hiriburua Motherwell da, baina handiena Cumbernauld.\nIpar-ekialdetik Glasgow Hiriarekin mugatzen du, honela hiri honetako zenbait auzune eremu administratibo honen barnean sartzen direlarik. Stirling, Falkirk, Ekialdeko Dunbartonshire, Mendebaldeko Lothian eta Hegoaldeko Lanarkshire eremuekin ere muga egiten du.\n70 zinegotzi aukeratzen dira. Hona hemen 2012ko hauteskundetako emaitzak:\nEskoziako Laboristak 40\nEskoziako Alderdi Nazionala 22\nAlderdi Liberal Demokrata 1\nCumbernauld / Comar nan Allt (52.270 biztanle)\nCoatbridge / Drochaid a' Chòta (43.841 biz.)\nAirdrie / An t-Àrd Ruigh (37.132 biz.)\nMotherwell / Tobar na Màthar (31.906 biz.)\nWishaw / Camas Neachdain (30.391 biz.)\nBellshill / Cnoc a' Chluig (20.634 biz.)\nKilsyth / Cill Saidhe (9.885 biz.)\nDuncarron, ertaroko gotorlekuaren erreplika.\nIparraldeko Lanarkshireko Kontseiluaren webgunea


Azaroan ortzia, urte onaren mentura\nLandare bati buruzko informazioa bidali\nLandarearen euskarazko izena\nBeste eremu bat gehitu nahi duzu?\nIzen zientifikoa: Ocimum basilicum\n“Usain ederrekoa” esan nahi du bere izenak. Etxeetan gero eta gehiago ikusten da. Leihoetan euliak uxatzeko,usain ederra zabaltzeko eta gero mahaira. Aldaera ugari du: hosto gorri, berde, leun, kizkur...\nIzen zientifikoa: Solanum melongena\nUrteko landarea. Fruituak jaten dizkiogu. Asian osoan ezin hobeki lantzen dute. Arabiarrek ekarria da gurera. Aldaera asko dago: zuria, beltza, luzea, borobila...\nMainatia da alberginia. Esaerak dionez, alberginiak ongi egiten dakiena da... [+]\nAlkatxofa edo orburua\nIzen zientifikoa: Cynara cardunculus var. scolymus\nLorea jaten zaion landare bakanetakoa. Landare handia da, 1,5 metrora ere iritsi daitezkeen hosto gris-urdinskak ditu. Ikusgarria da, baratzean deigarria, eta lore pipilak jaten ez badizkiogu, irekitzean are eta dotoreagoa. Mediterranearra da, aspalditik jaten den... [+]\nIzen zientifikoa: Medicago sativa\nAlpapa loretan da, zuritik ubelerako kolore guztietan. Zuhain edo bazka-belarra. Argi-belarra, luzerna, frantses-belarra,\nIzen zientifikoa: Dieffenbachia bowmanii\nAmeriketako Dieffenbachia generoko landareak ohikoak dira, bai, etxe barruetan, arruntena Dieffenbachia bowmanii. Etxean lana latz egiten du dieffenbachiak, etxeko zokoetako itzaletan ondoen bizitzen diren landareetakoa izateaz... [+]\nIzen zientifikoa: Syringa vulgaris\nLila kolorerik ba al da? Udaberriaren irakinaldiaren apaltzeaten kolorea da. Amañililiak ekartzen du. Amañiak bai jakin. Syringa vulgaris. Urtebia da, sagarrondo gehienak bezala. Loraldia ximeldu bezain pronto inausita bideratzen da,... [+]\nIzen zientifikoa: Quercus pyrenaica\nIzen zientifikoa: Citrullus lanatus var. lanatus\nArabiarrek ekarri ziguten Pakistan aldetik omen datorren fruitu gozo hau. Lur gainean zabaltzen den landarea da. Landare bakoitzak lore arrak eta emeak bereizita ematen ditu. Ikaragarrizko fruituak eman ditzake, ehun kilotik gorakoak ere ezagutu izan dira. Bere... [+]\nIzen zientifikoa: Apium graveolens var. dulce\nBi urteko landarea da: lehenengoan hazi eta hurrengoan loratu eta fruitua eta hazia eman. “Apium” izena zelterako “apon” hitzetik dator eta ura esan nahi du; “graveolens” hitzak urrin bizikoa dela. Ederki... [+]\nIzen zientifikoa: Brassica rapa var.rapa.\nArbia tontortu da. Arbi soroa. Tontortu edo garatu. Garatzeko gara ematen du muturrean lorez jantzia. Gara hori arbi-gara da, Arrasate, Oñati, Aramaio, Otxandio eta inguru horretan udaberriko gutizia gorenetakoa. Brassica rapa var... [+]\nLesaka - Udazkeneko Azoka\nAzpeitia - ELIKAGAIEN KALITATEA ETA HIGIENEA. ELIKAGAIEN MANIPULATZAILEA\nZehazteke - EZTIAREN ANALISI SENTSORIAL ETA ORGANOLEPTIKOA\nArkauti - OINARRIZKO LEGEDIA ETA PAUTAK ARRAUTZEN PRODUKZIO ETA ONTZIRATZERAKO AUTOKONTROL PLANEAN\nZarautz - ZER PREZIO JARRIKO DIOT NIRE PRODUKTUARI?\n2019-11-20 · 15:00\nAzpeitia - ELIKAGAIEN KALITATEA ETA HIGIENEA. ELIKAGAIEN MANIPULATZAILE IKASTAROA.\n2019-11-20 · 17:00\nBarakaldo - Aldaketarako antolatu: Biolentziarik gabeko estrategiak\nAltzo - 2019 TOPAKETA OSTEGUN EKINTZAILEAK HAZI FUNDAZIOA\nArkauti - LEHEN MAILAKO PRODUKTUEN HURBILEKO SALMENTA EGITEKO BETEKIZUNAK\nLizarrustin (Aralar), abentura parkea legez kanpo!\nLizarrustin (Aralar), abentura parkea legez kanpo\nBetizu idiaren jardunaldi gastronomikoak .Luxu bat haragi ekologikoa maite dutenentzat.\nBaserritar Gazteen 3. Topaketa, oso arrakastatsua, etorkizuna lantzeko lehen urratsa indartsua izan da\nBerdintasun plana partekatu dugu Talde Lokalekin, hausnarketarako denbora izanik


Irakasleen lan-gogobetetasuna | Consumer\nIrakasleek beren lanarekin duten gogobetetasuna zehazten duten faktoreak\nEspainian haur-hezkuntzako, lehen hezkuntzako eta bigarren hezkuntzako irakasleen lan-gogobetetasuna zehazteko orduan, beren lanaren helburuak ezartzen aktiboki parte hartzeko aukera edo aukera dira, besteak beste, Espainian haur hezkuntzako, lehen hezkuntzako eta bigarren hezkuntzako irakasleen lan-gogobetetasuna zehazteko orduan eragin handiena duten faktoreetako batzuk; gizarte-ospeak edo -estatusak, berriz, garrantzi txikia dute haientzat. Nola sentitzen dira irakasleak beren lanaren inguruan? Zer baloratzen dute gehien bertan gustura egoteko? Hauek dira Urrutiko Hezkuntzarako Unibertsitate Nazionaleko (UHUN) talde batek egindako ikerketan erantzuten diren galderetako batzuk.\nMotibazioak, produktibitateak, absentismoak eta are osasun-egoerak ere lotura estua dute laneko gogobetetasunarekin, eta nabarmen eragiten dute edozein erakunderen arrakastan. Alderdi horrek hezkuntzaren esparruan duen garrantzia nabarmena da, irakasleen laneko asebetetze-maila zuzenean itzultzen baita ikasleengan eta hezkuntzaren kalitatean.\nAlde horretatik, Urrutiko Hezkuntzarako Unibertsitate Nazionaleko (UHUN) talde batek ikerketa bat egin du nazio mailan, alde batetik, Espainiako Haur Hezkuntzako, Lehen Hezkuntzako eta Bigarren Hezkuntzako irakasleen lan-gogobetetasunarekin lotzen diren faktoreak zehazteko, eta, bestetik, faktore horien egungo asebetetze-maila zehazteko. Horretarako, 2.500 irakasle baino gehiago izan ditu, ikastetxe publiko zein pribatuetakoak, eta, galdetegi zehatz bat egin ondoren, irakasle espainiarrak beren lanaren inguruan nola sentitzen diren erakusten dute.\nZer da irakasleentzat garrantzitsuena?\nEz prestigioa, ez gizarte-estatusa, ez nagusien onarpena, azterlan honetatik ondorioztatzen diren datuen arabera, irakasle espainiarrek beren lan-gogobetetasunarekin gehien lotzen dituzten faktoreak ez daude lotuta ikastetxean sustatzeko edo hobekuntza-programetan parte hartzeko aukerarekin.\nLanari eragiten dioten alderdien arabera, hauek dira irakasleentzako faktore esanguratsuenak:\nLanaren diseinua: irakasleak gusturago sentitzen dira helburuak ezartzen aktiboki parte hartzeko aukera ematen zaienean edo jarduerak egiteko autonomia handiagoa ematen zaienean. Era berean, lan-plan argia izatea edo etengabe eguneratzeko aukera izatea, adituen aholkularitza eta laguntzarekin batera, laneko gogobetetasuna zehazteko beste faktore garrantzitsu batzuk dira.\nDenbora librea izatea edo mugitzeko erraztasuna oso faktore baloratuak dira\nLanari lotutako bizi-baldintzak: alderdi horrek zerikusia du lanak ahalbidetzen dituen denbora- eta espazio-erraztasunekin. Alde horretatik, irakasleek gehiago baloratzen dute denbora librea izatea, etxetik lantokira joateko erraztasuna edo herri jakin batean ezartzeko aukera. Bestalde, positibotzat jotzen da, halaber, gizarte segurantza ona izatea edo lanean segurtasun eta higiene egokia izatea.\nNorberaren lana: lan baliotsua egiten ari dela sentitzea edo gurasoek eta ikasleek beren lanaren kalitatea onartzea faktore erabakigarriak dira irakasleak beren hezkuntza-lanean pertsonalki eginda senti daitezen. Alde horretatik, eragina du egiten den lanarekiko motibazioak, lankideen arteko harreman onek edo laneko errendimendua bere ahalmenen araberakoa dela sentitzeak.\nFaktore garrantzitsuenetako bat norberaren errendimenduan eta trebetasunetan oinarritutako sustapena da.\nSustapena eta goragokoak: ikerketaren xede diren irakasleek gehien aipatzen dutenetako bat da alderdi hori, batez ere, norberaren errendimenduan eta trebetasunetan oinarrituta sustatzeko aukerarekin zerikusia duen faktorea. Halaber, nagusiekin harreman onak izatea eta horiek gaituak eta bidezkoak izatea kontuan hartu beharreko faktoreak dira laneko gogobetetasundagokionez.\nSoldata: uste denaren kontra, jasotzen duten lansariarekiko irakasleen asebetetzeak zerikusi handiagoa du lanaren errendimenduaren onarpen ekonomikoaren beharrarekin soldata ona lortzearekin baino.\nUHUNen ikerketak, irakasleen lan-gogobetetasunaren eredu bat lortzeaz gain (Laneko Gogobetetasuna-Irakasleentzako Bertsioa (ES-VP) ere balio izan du eskala horretan oinarrituta irakasleen egungo gogobetetasuna ebaluatzeko.\nHorren ondorioz, irakasleen gogobetetze-maila ertaina/handia da, nahiz eta desberdina den azterlanaren xedearen arabera. Hala, norberaren gauzatzeari, lanari lotutako bizi-baldintzei eta lanaren diseinuari buruzko balorazioak batez bestekoaren gainetik daude, eta mailaz goragoko mailetan daude sustapenari eta soldatari lotutako faktoreak.\nHain zuzen ere, lana beraientzat egokia dela sentitzea edo lankideekin harreman ona izatea dira asebetetze-maila handiena duten faktoreak. Hala ere, mailaz igotzeko edo ordutegi malguagoa izateko aukera irakasleen gogobetetze-maila txikienean dago.\nfaktoreak gogobetetasun laboral-eu lan profesores-eu


APNABIk 2021eko Ondarearen Europako Jardunaldietan parte hartuko du, jende guztiarentzat irisgarriak izango diren jarduerekin - Apnabi\n24/09/2021 24/09/2021 Aisialdi eta Denbora Librea, Berriak\nAurten, APNABI Autismo Bizkaiak Ondarearen Europako Jardunaldietan parte hartuko du. Jardunaldi horiek, oraingoan, irisgarritasuna eta inklusioa izango dute izpide, “Guztion ondarea, denok parte!” izenburupean. Horrela, elkarteak bat egingo du Bizkaiko Foru Aldundiak koordinatzen duen edizio honetako programazioan parte hartzen duten 50 udalerri eta ehun erakunde eta entitate kulturalekin.\nUrduñako Turismo Bulegoarekin eta Udalarekin burututako lankidetza estuari esker, APNABI aisialdi programen erabiltzaileek bisita gidatu irisgarri batean hartuko dute parte larunbatean, urriaren 23an. Bizkaiko hiri bakarra den horrek duela gutxi hainbat baliabide sartu ditu turismo-totemetan informazio eskuragarria eskaintzeko. Hori bereziki zuzenduta dago ikusmen-, adimen- edo entzumen-zailtasunak dituzten pertsonek udalerriko kultura- eta natura-ondare aberatsaz gozatzeko aukera izan dezaten.\nFamilian parte hartzea\nPubliko orokorrak ere parte hartu ahal izango du bisita horietan. Jardunaldi horretan, urriaren 23an, bi hitzordu izango dira Urduñan: 11:00etan eta 13:00etan, biak euskaraz eta gaztelaniaz. Informazio gehiago nahi izanez gero, egin klik hemen. Izena emateko Urduñako Turismo Bulegora jo behar da, 94 538 43 84 telefonora deituz edo turismo@urduna.com helbidera idatziz.\nBeste jarduera batzuk, beste udalerri batzuk\nOndarearen Europako Jardunaldien programazioaren barruan, beste hainbat jarduera antolatzen dira Bizkaiko beste udalerri batzuetan. Informazio gehiago nahi izanez gero, jo ekimenaren webgunera, egin klik hemen, edo deskargatu dokumentua gida osoarekin, egin klik hemen.\naisialdia, apnabi, autismoa, bilbo, bizkaia, familia, irisgarritasuna, ondarea.


Kolonbiako jantzi tipikoak Bidaia Albisteak\nMaria | | Kultura, General\nIrudia | Daily Daily\nHerrialde bateko jantzi tipikoak horren lagin kultural eta historikoa dira. Kolonbiako kasuan, arropari lotutako folkloreak bertako jendearen aniztasunaz, klimaz eta bertako herrien erliebeaz hitz egiten du. Kolonen garaian inportatutako kultura indigenen, espainiarren eta afrikarren arteko nahasketa da.\nOrokorrean, emakumeak bi piezako trajea darama. Diseinu desberdinak eta koloretsuak islatzen diren gona monokolorea (normalean beltza), ohikoena gona azken muturrean hiru zinta horiak, urdinak eta gorriak jartzea den arren, kontraste ederra lortuz. Osatzen duen blusak lepo lepoa du eta eskoterik gabea, mahuka luzeekin. Osagarri gisa, gona zinten kolore bereko oinetakoak eta kapela edo zapia gorri edo kaki bat erabiltzen dira.\nBestalde, gizonezkoen armairua emakumezkoari egokitzeko osatuta dago. Galtza beltzez eta mahuka luzeko alkandora batez lepoan zapi gorri batekin osatuta egon ohi da. Oinetakoak eta kapela emakumeak eramandakoaren antzekoa da.\nHala eta guztiz ere, Kolonbiako Errepublika osatzen duten eskualdeek beren jantzi tipikoak diseinatu dituzte, jantziak gizonezkoen eta emakumezkoen artean bereiziz, bata bestearen osagarri diren jantziak lortzeko. eta bisualki oso erakargarriak dira. Ezagutzen ditugu, behean.\n3 Llanero mozorroa\n5 Orinoquía eskualdea\n6 Karibeko eskualdea\n7 Pazifikoko eskualdea\nKolonbiako Andeetako eskualdeko emakumeentzako jantzi tipikoa, parpailaz eta marraz egindako blusa zuri erretiluduna eta pailletes aplikazioekin apaindua. Bizkarrean kremailera batekin hornituta dago. Gona kolore biziko satinaz egina dago eta bere luzera txahal erdikoa da. Haren azpian, hiru ruffle petoa dago. Gona lore motiboekin apainduta dago, zetaz margotuta edo trokelatuta.\nOsagarri gisa, inguru horretako emakumeek txirikorda edo brankan bildutako ilean jarritako kapela daramate buruan edo buruaren eskuinaldean jantzi gisa erabiltzen da.\nGizonezkoen jantziari dagokionez, itxura sinpleagoa da Lepo irekia duen alkandora batek, bularraldean zentratutako botoidun panelak eta prentsarako egokitutako galtza beltzak edo zuriak osatzen dute. Osagarri gisa, oilarraren buztana edo zetazko zapia eta larruzko gerrikoa erabiltzen dira.\nIrudia | TravelJet\nAntiokiako jantzi tipikoa XIX. Mendeko paisaia-ardo kolonizatzaileetan sortu zen, gizonezkoentzat eta emakumezkoentzako kafe-bilketan.\nGizonezkoen kasuan, mozorroa Antioqueño txapel tipikoa da, zuria zinta beltzarekin, ponchoarekin edo ruanarekin (eguraldi hotza edo beroa egiten duenaren arabera) eta matxete, alpargata eta carriel. Emakumezkoen kasuan, trajea gona beltz batek estanpatu koloretsuekin eta brodatuekin eta txanoarekin apaindutako blusa zuriz osatuta dago.\nLarru zabaleko kapela, kastor edo feltroz egina, likiliqui, galtzak eta hariz egindako alpargatak eta larru beltzarantzeko zorua ditu. Zenbait arlotan, llanero jantziak gerriko zabala dauka oraindik errebolberra eta labana eramateko, baita dirua gordetzeko barne zati bat ere.\nKolonbiako inguru horretan, emakumezkoen jantzi tipikoa belaun luzeko gona loredun batez eta lepoko eta gerriko indigenekin apaindutako blusa zuriz osatuta dago. Gizonek galtza zuriak eta estilo bereko lepokoekin apaindutako alkandorak daramatzate. Klima tropikalean egonda, eskualde honetako biztanleek jantzi tipiko soilak janzten dituzte, arropa askorik gabe, baina oso ikusgarriak.\nLlanerako emakumeek orkatilarako gona zabala eramatea gustatzen zaie, zoru bakoitza zintaz eta lorez apainduz. Blusa zuria da, lepoarekin eta mahuka motzekin. Ilea ez dago bilduta baina itxura askea du. Gizonari dagokionez, bere mozorro tipikoa galtza zuri edo beltzek osatzen zuten hanka erdiraino ibaia zeharkatzeko eta alkandora zuri edo gorria. Osagarri gisa, kapela zabalekoa, ile beltza eguama hobetsia izanik.\nKaribeko klima beroa eta hezea ikusita, normalean erabiltzen den armairua leuna eta freskoa da. Adibidez, gizonezkoen kasuan, lihoa asko erabiltzen da galtzak eta kamisetak egiteko, kolore biziekin egindakoak. «Vueltiao» combreroa osagarri gisa erabiltzen da, oso ezaguna Bolívar, Magdalena, Sucre edo Kordoba sailetan.\nEmakumezkoen kasuan, Cartagena bezalako jantziez hitz egin dezakegu, non Afrikako kulturaren eragina soineko koloretsuetan eta ehunen aniztasunean nabarmentzen den. Adibide bat palenquera da, burua oihalekin estaltzen duen lekuan, fruituak tropikalekin, goxoki tipikoekin eta artozko opilekin arroak eramateko.\nKolonbiako Pazifikoko kostaldean komunitate afro-kolonbiarraren presentzia handiagoa dugu. Emakumeentzako eskualde honetako jantzi tipikoa orkatilako gona luze batez eta oihal leunez osatutako blusa kolore bizikoekin osatzen da, oinaren tonua nabarmentzen dutenak. Gizonei dagokienez, beren armairua mahuka luzeko zetazko alkandora zuriz, denim galtza zuriz eta cabuya, fique edo kolore bereko ehun lodiz egindako alpargatak dira.\nKolonbiako jantzi tipiko hauek bere sustraietan errotutako kultura herrialdeen aniztasuna erakusten dute, aldi berean naturalki nahasten baitira eta, ondorioz, arropa eta osagarri oso deigarriak.\nArtikuluaren bide osoa: Bidaia Albisteak » General » Kolonbiako jantzi tipikoak


Oronak 832 M€-ko negozio-zifra lortu du | Orona\nOronak Europan finkatzeko bidean aurrera egin du, taldekide berriekin\nOronak, Hernanin (Gipuzkoa) egoitza duen eta pertsonen mugikortasun bertikalerako soluzioetan Europako bosgarrena den taldeak, Bazkideen Urteko Batzarra egin du gaur Donostian. Anoetako belodromoan aurrez aurre egindako topaketan, 2021eko kontuak onartu dira eta egungo testuinguru geopolitiko zailari aurre egiteko lehentasun estrategikoak berrikusi dira.\nOronaren 2021eko zifrak\nKonpainiaren salmenta-zifra 832 milioi eurokoa izan zen 2021ean, aurreko ekitaldiko emaitza baino % 4,1 handiagoa. Pandemiaren ondorio sozioekonomikoek eta hornidura-kateetako tentsioak markaturiko egoera konplexu batean lortu dira salmenta horiek, zeinean lehengaien, energiaren, logistikaren eta erdieroaleen gaineko prezioak igo egin baitira. Testuinguru zail horretan, 139 milioi euroko EBITDA lortu du Oronak, aurreko ekitaldietan baino handiagoa.\nGainera, 26,6 milioi euroko inbertsioak egin ditu ekitaldi honetan; hau da, iaz baino % 63 gehiago inbertitu du. Langile-kopuruari dagokionez, Oronak 5.507 langile zituen iaz urte-amaieran, eta kopuru hori handitu egin da laugarren urtez jarraian, krisia gorabehera.\nAitor Azkarate taldearen zuzendari nagusiaren hitzetan, “urtez urte konplexuagotzen den testuinguru globalaren aurrean, sinetsita gaude ezinbestekoa dela gizarte- eta enpresa-proiektu sendo eta lehiakor bat eraikitzen jarraitzea etorkizuneko erronkei irmo aurre egiteko. Testuinguru horretan, lehiakortasuna funtsezkoa izango da, berrikuntzaren eta eraldaketa digitalaren alde egindako apustuari eta gure langileen konpromisoari esker”. Lortutako emaitzei dagokienez, zuzendariak hau adierazi du: “oso positiboak dira; izan ere, 2021a ezohiko ekitaldia izan da, eta, hala ere, negozio-zifra eta kontratazio-maila handitzea lortu dugu, testuinguru soziosanitario zail batean, pandemiaren bigarren urtean, eta berraktibazio ekonomikoaren ondoren hornidura-kateetan egon den tentsioa gorabehera”. Azkenik, Azkaratek nabarmendu duenez, “taldearen egokitzapen- eta erantzun-gaitasunari esker, eta gure giza taldearen ahaleginari esker, ekitaldia benetan bikain burutu dugu, eta orain indartsuago gaude gero eta zorrotzagoa den ingurune honetan; guztion konpromisoa funtsezkoa izango da etorkizuneko erronkei aurre egiteko”.\nOrona UE 2030: taldea Europan finkatzea\n2021eko ekitaldia beste urrats bat izan da Orona Europan finkatzeko, Espainiako Elco igogailu-taldea eta Poloniako Lift Rzeszów enpresa Orona taldean sartu baitira; horrez gain, Orona GmbH eratu da Alemanian. Hala, 13 herrialdetan dago taldea, eta presentzia integrala du balio-kate osoko aktore gisa. Taldekide berri horiek, gainera, Orona UE 2030 proiektuaren barruan sartzen dira, zeinaren helburua baita urte horretan bertan 1.200 milioi euro inguruko negozio-zifra lortzea eta Europan 7.500 langile izatea.\nBestalde, apirilaren amaieran Orona Interlift-en izango da, Augsburg-en (Alemania), munduko igogailuen azoka nagusian. Oronak Orona Next aurkeztuko du, eta merkatuko segmentu guztietarako diseinatuta egongo den Oronaren produktu eta zerbitzuen plataforma berri horri buruzko xehetasunak emango ditu.\nBazkideen urteko batzarrean, kooperatibaren lana eta gizarte- eta enpresa-konpromisoa nabarmendu dira. Alde horretatik, Oronak bat egin zuen joan den uztailean NBEren Mundu Itunarekin, 2030erako bere emisio globalak erdira murrizteko eta 2050erako zero garbia lortzeko. Ekintza hori Climate Ambition Accelerator programaren parte da, eta nazioarteko erakunde horrek sustatu du klima-aldaketari aurre egiteko. 2006tik, taldeak Mundu Itunaren 10 printzipioekiko atxikimendua berresten du urtez urte, eta, hala, 2030eko Agendan zehaztutako Garapen Jasangarrirako Helburuak (GJH) lortzeko ibilbide-orriarekin jarraitzen du.\nPertsonak hurbildu eta haien arteko distantziak laburtzeko xedeari helduz, Oronak bi eraikin enblematikotan egin duen lana ezagutzera eman nahi izan du. Alde batetik, Amare – Den Haag Herbehereetako hezkuntza- eta kultura-konplexurik handienean egin dituen instalazioak: azken belaunaldiko bederatzi igogailuz hornitu dira, eta Hagaren erdi-erdian dagoen eta dantza- eta musika-etxe gisa ezagutzen den eraikin horretatik igarotzen diren guztien mugikortasuna erraztuko dute igogailuok. Bigarren eraikina ESB (Electricity Supply Board) Irlandako konpainia elektriko nazionalaren egoitza nagusia da, Dublinen dagoena. 10 igogailu jarri dira han (6 sextuplexean eta 4 simplexean), eta guztiek dute Easyflow, Oronaren trafikoa kudeatzeko eta helmuga aurrez hautatzeko sistema, zeinak pertsonen joan-etorria errazten baitu, eta itxaronaldiak laburtzen.\nGizarte-kohesiorako duen konpromisoaren barruan, Orona Fundazioak lanean jarraitzen du bazterketa-arriskuan dauden kolektiboak barne hartzeko, eta tokiko kolektiboko parte izatearen sentimendua indartzen eta lotura sustatzen saiatzen da. Horren erakusgarri izan dira Itsas Salbamendu Humanitarioa GKEaren proiektu solidarioari buruzko Aita Mari dokumentala ekoizteko egindako ekarpen ekonomikoa eta Hernani Rugby Elkarteko emakumezkoen rugby-taldeari emandako laguntza; talde horrek jende guztiari harrera abegikorra egiten dio, generoa, adina edo funtzionaltasuna kontuan hartu gabe.\nEra berean, urte honen hasieran, Orona Fundazioak V. Baserritarron Laguna Saria jaso zuen, ENBA baserritar-elkartearen eskutik, Oronak elikadura jasangarria eta osasungarria kontsumo-ohituretan txertatzeko egiten duen lanaren aitortza gisa.\nOrona enpresa-taldea liderra da Europan pertsonen mugikortasun bertikalean. Operadore global gisa, bezeroei balioa ekartzen die bere produktu eta zerbitzu integralen plataformaren bidez. Plataforma horrek soluzio tekniko berritzaileak eta pragmatikoak eskaintzen ditu, merkatuko segmentu guztietarako esanguratsuak direnak.\nPertsonekiko konpromisoa eta ingurumen-jasangarritasuna Oronaren balio-kate osoan daude txertatuta, eta banatzaile kualifikatuen sarera ere hedatzen dira. Haren ekoizpen-instalazioak igogailu oso gehien ekoizteko ahalmena dute Europa osoan; hain zuzen, Europan, 10 igogailu berritik 1 Oronarena da, 300.000 igogailu inguru dauzka instalatuta Oronak, eta urtean 30.000 ekipo ekoizteko ahalmena du.\nMunduko 100 herrialdetan baino gehiagotan dago enpresa-taldea, eta 25 milioi pertsona baino gehiago garraiatzen ditu haien helmugara. 2021a ixtean, 832 milioi euroko fakturaziora iritsia zen.


Barakaldoko udalerriko Urban Galindo El Carmen-en erosketako sustapenean izen emateko epea irekiko da 2017ko azaroaren 20a eta abenduaren 1a bitartean - Etxebideko informazioa - Etxebide - Eusko Jaurlaritza - Euskadi.eus\nBarakaldoko udalerriko Urban Galindo El Carmen-en erosketako sustapenean izen emateko epea irekiko da 2017ko azaroaren 20a eta abenduaren 1a bitartean\nAzaroaren 2an Barakaldoko udalerriko Urban Galindo El Carmen-en 72 babes ofizialeko etxebizitza sustapena erosketan esleitzeko hautaketa prozesuari hasiera ematen dion agindua argitaratu da Euskal Herriko Agintaritzaren Aldizkarian.\nDiru-sarrerak: 2016. urtean, 9.000 euro (gutxieneko muga) eta 39.000 euro (gehieneko muga) arteko diru-sarrera haztatuak egiaztatzea. Mugikortasun murriztua duten desgaituak edo desgaitu psikikoek nahikoa dute 3.000 euroko gutxieneko diru-sarrerak egiaztatzea. Genero-indarkeriaren biktima direnek ez dute gutxieneko diru-sarrerarik egiaztatu beharko.\nErrolda: titular izango den batek Euskal Autonomia Erkidegoko udalerri batean urte beteko antzinatasunez erroldatuta egon beharko du.\nUdalerria: izena emateko eskaeran aukeratutako udalerrietako bat Bilbao Metropolitanoko eskualde egiturako udalerrietako bat izan beharko da.\nBizikidetza unitatea: bizikidetza unitatea ezingo da zazpi kide baino gehiagokoa izan.\nEsleitzeko prozedurari hasiera ematen dion aginduan jasotzen dira, besteak beste, sustapen horren ezaugarriak eta dagozkion esleipen prozeduran parte hartzeko bete beharreko baldintzak. Bestalde, agindu horretan jasotzen denaren arabera, esleipen prozedura horretan parte hartu nahi baduzu, 2017ko azaroaren 20a eta abenduaren 1a bitarteko epean (biak barne) izena eman beharko duzu. Etxebizitza horiek eskuratzeko bete behar diren baldintzei buruzko informazioa www.etxebide.euskadi.eus web gunean ere topatuko duzu.\nwww.etxebide.euskadi.eus web gunean.\nPostaz: Etxebizitzako Lurralde Ordezkaritza – Kale Nagusia 85, 6. solairua, 48011 - BILBAO.\nAurrez aurre: Zuzenean - Kale Nagusia 85, 48011 - BILBAO.\nGogoan izan esleipen prozeduran onartua izateko baldintzak betetzen ez badituzu, prozeduratik baztertua izango zarela, eta izena ematen ez baduzu, zure Etxebideko eskaeran ez duela inolako ondoriorik izango.


Etxealditik Euskaraldira ekimena Irunen – Irunero\nEuskaraldiaren antolakuntzak “Etxealditik Euskaraldira” ekimena martxan jarri du alarma-egoerak iraun bitarteko konfinamendua aprobetxatzeko. Euskaraldiak Etxealdian zehar, zehazki apirilaren 20tik abenduaren 4era garatuko den ekimenean, etxean eta etxetik ditugun harremanetan hizkuntza portaerak aztertu eta horiek hedatu eta finkatzeko ariketa proposatu du. Horrela, 2020ko azaroaren 20tik abenduaren 4era egingo den Euskaraldia prestatzeaz gainera, euskara gehiago, gehiagorekin eta gehiagotan erabiltzeko asmoarekin sortu da ariketa. Irungo Udalak jakinarazi duenez, Etxealditik Euskaraldira ekimenean parte hartuko du.\nEtxealditik Euskaraldira ekimenaren barnean Euskara Arloaren bidez, Irungo Udala mezuak botatzen eta etxean egiteko jarduerak proposatzen joango da. #etxealditikeuskaraldira eta #etxealditikeuskarairun traola erabiliz eta @irun_informa, @euskaraldia eta @euskaraldiairun kontuetan egin ahalko da jarraipena: aurreikusi diren proposamenen artean, mahai jokoekin gozatzea; euskarazko filmak ikustea; jatorduetan euskara erabili; sare sozialetan euskara erabiltzea opila jate birtuala antolatu edo egun hauetan lanean ari diren zaintzaile, hornitzaile edo laguntzaileen lana eskertzea proposatu da.\nEuskaraldiari buruzko marrazki, bideo eta bertsoak partekatzea… Euskara Arloak idatzi bat bidali die 2018an belarriprest edo ahobizi gisa parte hartu zuten guztiei, ekimenaren berri emateko, eta irundar guztiak animatzen ditu nork ahal duen neurrian etxetik programan parte har dezan eta haren edukiak parteka ditzan.\nPosted in BerriakTagged berriak, Etxealditik Euskaraldira, euskara, euskaraldia, irun, irunero\nIrundik abiatuko den Espainiako Itzuliaren irteera antolatzeko prestaketak hasi dira


Ikerketaren Arloko Errektoreordetza - ikerkuntza - Ikerketaren arloko Errektoreordetza - UPV/EHU\nAurkezteko epea itxita (2020/06/01 00:00 - 2020/07/01 23:59) OHAR GARRANTZITSUA: BERRIRO HASIKO DA PROZEDURA IZAPIDETZEN. ESKAERAK AURKEZTEKO EZOHIKO NEURRIAK. Eskabideak aurkezteko epea: 2020ko ekainaren 1etik uztailaren 1era bitartean. Uztailaren 1ean 23:59etararte egongo da eskaerak aurkezteko aukera e-mail edo erregistro elektroniko bidez.\nErresilientzia COVID-19 Euskampus Programa\nAurkezteko epea zabalik (Eskabideak egiteko amaierako data: 2020/07/27)\nSGIker-ek kautelazko neurrien bidez ekingo diote berriro jarduerari (2020/06/09)\nRigaku Smartlab funtzio anitzeko X-Izpien difraktometroa, XRR eta SAXS-erako konfigurazioekin (2020/05/25)\nSGIker aldi baterako itxita egongo da COVID-19-ren agerraldi epidemologikoak irauten duen bitartean\n1 - 5 erakusten 356 emaitzetatik.


'Tolosatzen' programa jarri du martxan Tolosako Udalak - Deia\nKeinu txikien herri aliantza\n'Tolosatzen' programa jarri du martxan Tolosako Udalak\ndeia.eus 08.01.2021 | 15:00\nTOLOSA. Tolosako Udalak 'Tolosatzen' izeneko keinu txikien herri aliantza jarri du martxan, herrian solidaritatea, berdintasuna, jasangarritasuna eta tokikotasuna bezalako jarrerak sustatzeko helburuarekin. Hala, urteko hilabete bakoitzean gai bati lotutako keinu txikiak proposatuko dira.\nHorretarako, egutegi bat osatu du udalak herritarrek proposatutako keinu txikiekin, tolosarrek hileroko gaiari lotutako keinuak egin ditzaten egunerokoan. Komunitate bat osatzen dugu eta keinu txiki horien bitartez herritar askoren bizimodua aldatu eta hobetu daiteke, komunitatean bat eginda, etorkizuna elkarrekin marraztuz, bakoitzaren begi eta begiradetatik abiatuta, herritar gisa ahalduntzeko, komunitate bezala indartzeko eta elkar zaintzeko.\nAbenduan banatu zen egutegia Tolosako etxe guztietara eta Tolosako ikastetxeetan ere banatu da. Izan ere, ikuspegi pedagogikoa ere badu egutegiak, ariketa honetan parte hartuz, tolosarrok gure egunerokoan komunitatea eta herria sendotu eta hobetzeko keinu txikiak egingo baititugu, Tolosa hobe baten alde. Beraz, asmoa da tolosar ahalik eta gehienek parte hartzea, atxikimendua eta konpromisoa sustatzea, egunerokotasunean lagun artean, familian etab. egiteko ariketa modura.\nGOBERNANTZA EREDU PARTEHARTZAILEA\nTolosatzen herri aliantzaren bidez, herritarrak Tolosako errealitatearen eredu eta eraikitzaile izatea sustatu nahi da, are gehiago egun bizi dugun egoeran. Herritarren parte hartzea eta inplikazioa ezinbestekoak dira Tolosa herri hobe batean bihurtzeko Tolosatzen Aliantzaren bidez, elkarrekin eta guztion artean, Tolosa hobe bat eraikitzeko.\nURTARRILEKO GAIA: KONTZIENTEKI BIZI\nUrtarrileko gaia da "kontzienteki bizi", orainean eta elkartasunean oinarritutako bizimodu lasaiago eta koherenteago bat sustatzeko. Horri lotuta, honakoak dira hilabete honetan praktikan jartzeko keinuak.\nNire inguruan eta sare sozialen bidez, oihartzuna emango diet itun honen parte diren keinuei:\nLasaiago eta kontzienteago bizi. Koherentziaz bizi.\nBeste normaltasun bat lortzen lagundu.\nInguruko pertsonei arreta eskaini.\nWhatsappa alde batera utzi eta hurbileko pertsonekin aurrez aurre geratu.\nLagunekin lasai hitz egin.\nEnpatizatu, entzun eta gertutasuna sortu.\nPentsamendu kritikoa/eraikitzailea garatu.\nGure egoera partikularretik haratago begiratu. Senidetasuna. Elkartasuna sustatu.\nEnpatizatu eta beste pertsonen egoerak zaindu.\nBakarrik daudenei konpainia eskaini.\nGutxiagorekin bizi, bizi-kalitatea hobetuta. Bizimodu sinpleagoa.\nNire printzipioen arabera jokatu.\nBizitzaz gehiago gozatu.\nKontzientzia hartu balio-eskala aldatzeko. Balioekiko koherentzia pertsonala.\nWEBGUNEAREN BITARTEZ PARTE HARTU\nUdalaren webgunean Tolosatzen Aliantzari buruzko atal berezia sortu da eta bertan ikusi ahal izango dira hilabete bakoitzari lotutako keinuak, berriak ere proposatu ahal izango dira eta galdetegi hau betez jakingo duzu ea kontzienteago bizi izan zaren eta urtarrileko keinu txikiekiko zur ekonpromiso eta betetze maila zein den.\nModu honetara, hileroko gaiari lotuta tolosarron konpromiso maila ezagutzeko aukera izango da, komunitate eta herri modura ditugun indargune eta ahulguneak ezagutzeko eta zein esparru indartu jakiteko.\nTolosak irisgarritasuna hobetuko du Laskoain kalean.\nBakarrik dauden adinekoak laguntzeko zerbitzua abiaraziko du Tolosak.


Bonba broma - Ezarri Bonba broma Free\nJokoak Bonba broma\nHorrela nahi izanez gero Bonba broma , mesedez, saiatu jokoak horietako bat:\nEzabatu itsaspekoak eta saihestu misilak\nAtzerako kontua hasi eta entregatu nahi duzun bonba ez da oraindik entregatu? Jokalari anitzeko joko zirraragarria eta dibertigarria, piztutako bonba, handik urrun egon nahi dutenak, baina bonba jokalari bakoitzaren artean bakarrik pasa daiteke, bere gauza arriskutsua eta beroa besteei entregatu ahal diezu azken segundoetan?\nJoko honetan kamioiarekin bonbak garraiatu behar dituzu. Baina lurra malkartsua da eta ibilbidea gogorra izango da. Saiatu kamioia orekatzen eta adi egon bonba ez botatzeko edo maila bakoitzerako emandako denbora pasatzeko, edo galdu egingo duzu.\nGozatu Bomb It 7 harrigarriarekin! Jarri bonbak eta aurkariak desagerrarazi. Jolastu joko modu desberdinetan eta desblokeatu lorpen guztiak!\nPrestatu Battle Royala BattleTank-ekin. Erabili diamanteak etsaia suntsitzeko potentziak erosteko. Power-up ugari daude aukeran. (Ezkutua, misilak, 3 bala, 2 kanoi, defentsa eta gehiago) Joko arau bakarra dago: zure depositua defendatu eta etsaiaren tankeak suntsitu.\nArcade oztopo 3d Multiplayer Harea Ponpak


Berriketan.info Viewing item 1 to 5 (of 5 items) Kattalin Miner wrote a new post, Loiolako gaztetxeak 8 urte daramatza bizirik, on the site Irutxuloko Hitza 9 minutes ago\nEgun osoko egitaraua dute; eguerdian kalejira egin dute auzoan zehar.\nLoiolako gaztetxeak 8 urte bete ditu. Hori bera ospatzeko hainbat ekimen antolatu dituzte gaurko egunerako. Goizean haur jolasak egin Goierriko Hitza wrote a new post, Kulturen Azoka koloretsua Urretxun, on the site Goierriko Hitza 39 minutes ago\nHainbat jatorritako Urretxuko bizilagunak herriko plaza aukeratu dute topagune asteburu honetan. Goizeko hamaiketan eman diote hasiera Kulturen Azoka koloretsuari. Hainbat postu prestatu dituzte plazan, musika, Errenteriako Hitza wrote a new post, Kontuz kontari ipun kontakizun jaialdia hasiko da asteazkenean, on the site Oarsobidasoko Hitza 45 minutes ago\nAsteartetik aurrera, ipuinaren munduan sartuko da Errenteria-Orereta, Kontuz kontari ipuin kontakizun jaialdia dela eta. Lehen egunean, asteartean, Goierriko Hitza wrote a new post, Manifestazioa egin zuen atzo LABek Beasainen, metalgintzako greba egunean, on the site Goierriko Hitza 1 hour, 10 minutes ago\nGipuzkoako metalgintzako enpresetako langileek greba eguna izan zuten atzokoa, eta Goierrin ere jarraipen zabala izan zuen lanuzteak. Iluntzean Beasainen manifestazioa egin zuten ehunka lagunek LABek deituta. Goierriko Hitza wrote a new post, Erdi Arora itzuliko da Ordizia asteburu honetan, on the site Goierriko Hitza 1 hour, 31 minutes ago\nGaur goizean hasiera emanda, bihar arte izango da XVIII. Erdi Aroko Azoka Ordizian. Usain bereziz, argiz eta kolorez bete dira herriko kaleak goizean goizetik. Herrian azoka berezia da honakoa, lehen orduetan © Urola Kostako Hedabideak, S.L.


Irekia Eusko Jaurlaritza - Gobierno Vasco :: Rodolfo Aresen eta Ameriketako Estatu Batuetako enbaxadorearen arteko bilera\nRodolfo Aresen eta Ameriketako Estatu…\nRodolfo Aresen eta Ameriketako Estatu Batuetako enbaxadorearen arteko bilera\nBilerak Euskadiko egoera eta lehendakariak AEBetara egingo duen hurrengo bidaia aztertzeko balio izan du\nRodolfo Ares Eusko Jaurlaritzako Herrizaingo sailburua Alan Solomont AEBek Espainian duten enbaxadorearekin elkartu da gaur, besteak beste, Euskadiko egoera politikoa aztertzeko. AEBek Madrilen daukaten enbaxadan egin den batzarrak ordu bete inguru iraun du, eta bertan Guillermo Echenique Eusko Jaurlaritzako Kanpo Harremanetarako idazkari nagusia ere izan da.\nBileran, gaur egun Euskadik bizi duen egoera politikoa eta terrorismoaren aurkako borroka izan dira hizpide. Gainera, agendan ere lehendakariak urri erdian erakunde eta enpresa egiteko garrantzitsu baten buru gisa AEBetako Ekialdeko kostaldera egingo duen bidaia ere izan da mintzagai.\nSailburuak lehendakariaren eta, oro har, Eusko Jaurlaritzaren agurra helarazi dio enbaxadoreari, eta AEBek urtetan ETAren terrorismoaren aurkako borrokan eskaini duten lankidetza etengabea eskertu dio.\nAresek nabarmendu duenez, Eusko Jaurlaritzak izan duen tinkotasun demokratikoa eta indarkeriaren aurrean izandako tolerantzia eza ezinbestekoak izan dira egungo egoerara -ETA su etenean da, eta abertzale erradikalek indarkeria soberan dagoela eta eragozpen dela diote- iristeko.\nGaur egungo egoera ekonomikoari dagokionez, sailburuak bere kezka helarazi dio enbaxadoreari, eta azaldu dio Euskadiko langabezia tasa Espainiako batez bestekoaren erdian dagoen arren, kide den Gobernuak argi daukala lehentasuna adierazle ekonomikoak hobetzearen aldeko apustua egitea eta, betez ere, lana sortzea dela.


Asteazken musikala: Harlock Kapitaina\nAgindu bezala hemen duzue Harlock Kapitainaren sarrera aste honetako asteazken musikalean. Aurten marrazki bizidun hauetan oinarritutako irudi errealeko filma estreinatuko dela (Japonen bai behintzat, baina gaur egun interteti esker mugak eskasak eta ahulak dira oso) ospatzeko balio dezala.\nBide batez, dena prest daukat Harlock Kapitainari buruzko telebista maratoia egiteko. Zoritxarrez, ezin izan dut euskarazko bertsioa eskuratu (ezta euskararen alde Euskaltzaindiak hainbeste egiten duen Euskal Enkodingsen ere) eta ingelesazkoarekin moldatu beharko. Argi dago justizia kosmikorik ez dagoela.\nLabels: asteazken musikala harlock kapitaina marrazki bizidunak\nzer moduz dago sail hau ?? entzuna nuen bere fama, baina ez dut inoiz ikusi... gure astotxoa martxan jarri beharko dut berriro, aurten nahiko txintxo nabil, baina partxe, garfio eta zurezko hankari hautsa kenduko diet aste honetan, jeje\nFantastic Four & Donkey Kong crossoverra\nAsteazken musikala: Futurama\nRobotek ere maitatzen dute 00110010\nEnterprisek planeta Starwarsengadik salbatu zuenekoa\nmakilakixki Nick dut Nik saioan: Plana aurrera doa!\nAsteazken musikala: DJ Sagan featuring David Atten...\negin ezazu zure faserra\nIkas ezazu Batmanekin (zer ikasi beste gauza bat da)\nTetris erlatibista bat\nAsteazken musikala: Thriller Ultraman version\nezertarako baino gutxiago balio duen robota\nNESeko jokoak oooooso gogorrak ziren\nmakarra hutsa, baina estilo handikoa\nHarlock Kapitainaren filma badatooooor!\n-/\_- Izardata 63476 -/\_-\nWolfensteinen benetan gertatutakoa


Le JPB > L'opinion > Azken hitza 2006-02-24\nNerea Alias eta Aimar Olaizola dira neska-mutil erakargarrienak\nOtsaila berotu duen lehiaketa amaitu da lagunok. Blog honetako irakurle guztion artean Euskal Herriko neska-mutil erakargarri, lizun, eta ederrenak hautatu ditugu. Ez da historian zear neskei dagokionez egiten den lehen aldia, CyberEuskadi eta Telezaborrak antzeko lehiaketak antolatu baizituzten, baina bai mutilen kasuan !\nMutiletan Aimar Olaizola (4) pilotaria da Euskal Herriko mutilik erakargarriena eta nesken kasuan Nerea Alias (7) aurkezlea. Aimar Olaizolaren puxtarri kopuru berdinarekin Iban Garate (4) suertatu da; nahiz eta alfabetikoki Aimar-en izena lehenago atera, biek betetzen dute lehenengo tokia. Eta oso hurbil Amets Arzallus (3), Unai Garate (3) eta Unax Ugalde'k (3) jarraitzen diote pilotariari. Bereziki arreta deitzen du Unax Ugalderen kasuak, zeinek aldeko zein aurkako bozka pila jaso ditu.\nNesken kasuan Nerea Alias-en atzetik beste Nerea bat izan da arrakastatsuena: Nerea Garmendia (6), Oscar Terol umoregilearen lankide ohia. Eta hirugarren tokian, beste emakume eder bat, Izaro Iraeta (5), telebista aurkezle ohia. Badirudi Nerea Alias momentuko emakumea dela. Nerabe neskazaleen eztabaidaguneak neska honen argazkiez beteta daude (eta ez dira bakarrik mutil euskaldunak aritzen neska hau miresten). Horrela ere, bada neska hau gogoko ez duen mutilik, aurkako bozkak jasotzeaz gain, aurkako hitzak ere jaso baititu: "(...) izakera nahiko tentela dirudi".\nMutilen kasuan sailkapenak honela darrai: Anjel Alkain (2), Igor Jauregi (2), Javier Yeste (2), Gorka Urbizu (1), Iosu Ibarra (1), Mikel Aranburu (1), Oier Zearra (1), Xabier Garate (1), Sustrai Colina (0), Carlos Gurpegui (-1), Dani Arizala (-1), Juan Jose Ibarretxe (-1), eta Klaudio Landa (-1).\nNesken kasuan ez bezala, mutiletan denetariko lanbideak daude. Bertsolariak, futbolariak, aktoreak... Neskazaleok aldiz, badirudi telebista baino ez dugula ikusten. Honela jarraitzen du neska erakargarrien sailkapenak: Adela Gonzalez (2), Anne Igartiburu (2), Ilaski Serrano (2), Yolanda Alzola (2), Afrika Bibang (1), Aintzane Ezenarro (1), Emma García (1), Estitxu Fernandez (1), Maddalen Iriarte (1), Miren Artetxe (1), Maialen Lujanbio (0), Ana Urchueguía (-1), Begoña Errazti (-1), eta Nekane Erauskin (-5).\nEta bozka positiboak dauden moduan, negatiboak ere badaude. Mutilen kasuan, aurkako bozka bakarra dutela: Carlos Gurpegui (-1), Dani Arizala (-1), Juan Jose Ibarretxe (-1) eta Klaudio Landa (-1). Eta nesken kasuan politikariak dira nagusi: Nekane Erauskin (-5), Ana Urchueguía (-1), eta Begoña Errazti (-1). Politikarien zerrenda osatzeko esan beharra dago Aintzane Ezenarrok ere aurkako bozkaren bat jaso duela, baina baita aldekoak ere.\nAipagarria da Nekane Erauskin-en kasua. Ia irabazleek bezain beste bozka negatibo jaso ditu politikari honek. Bere kontura utzi dituzten iruzkinak ez dira xamurragoak: "(...) goragalea ematen dit. Egongo al da andre horrek berotuko duen mutilik?". Ziur nago guztiok gozatu dugula bai joku honekin zein antolatutako beste jolasekin eta gehiago elkar ezagutzen dugula. Eskerrik asko guztioi.\nLes paysans d´ELB s´invitent à Pau\nM. Zapatero : "Je ne négocierai pas le droit à l’autodétermination avec ETA"\nLes socialistes fustigent la droite locale et avancent leurs propositions sur le logement\nCoup de ballet dans un répertoire oublié\nPiterman au centre de la polémique\nAquitaine et Euskadi main dans la main pour le TGV Atlantique


Ordenagailu joko Silent Hunter 5\nAlternative izenak: Silent Hunter 5\nJolastera Silent Hunter 5\nSilent Hunter 5 - simulator naval batailak, non da aukera kapitain urpeko Borroka ontzi bezala sentitzen lortzen. Guztiz berriro ezarri du Alemaniako itsaspeko flota, ekintza eskala zabalenean, baita pisu osoa berezko benetako simulator bakarrik geypleya lagin errealak oinarri hartuta presentzia - bosgarren serie ospetsuaren zatia, bikoiztutako Silent Hunter 5 bere aurrekoak, hiru osagai nagusi bezala ezaguna da. Joko Silent Hunter 5 kontuan hartzen ahalik eta faktore guztiek itsaspeko kapitaina behar izan zituzten Bigarren Mundu Gerran. Denbora gehiena itsaspeko sakonera eskaneatzen balizko etsai baten bila izango duzu igarotzeko eta saiatu gainazal etsaia flota gerraontzi begiratu, beraz, azkar torpedo erasoa jarri behean.\nGame Silent Hunter 5 aukera pertsonalki behatzeko zure tripulatzaile ekintzak ditu. Aukera hau eskuragarri izan zen, hirugarren zatia hasita, ordea, ez zure itsaspeko bazter guztiak begiratzen eskuragarri ziren. Orain zauden kapitainaren rola Ontziaren konpartimentu bitartez zeuk oinez eta beraiek ikusi eta zure tripulatzaile morala prestatu zuten impending eraso bat bezala, ez dago nekea edo atsekabea ez bada. Joko Silent Hunter 5 elkarrizketak eduki taldeko kideek, non elkarrizketa erraz batean ikasi ahal izango duzu bere emaztea marinelak osasunari buruz, maite bat gutunak, eta beraz, nahiz eta txikiak aukera emango eta abar Baina hau ez da garrantzitsuenetako entretenimendu bat jokoan eta itsasontzi osoa torpedo gela buztana pasatzen dezakete minutu pare bat izan daiteke, eta marinel eta ofizialen komunikatzeko gai azkar hasteko traba, beraz foku nabarmentzen zuzenean itsasontzia kudeaketari buruzko eta bere komando burutzeko flota arazoak.\nSilent Hunter In 5 rol garrantzitsu ez bakarrik talde barruan harremanak, baina baita tripulatzaileak bakoitzaren ezaugarri pertsonalak jokatuko du. Silent Hunter 5 joko aukera aginduak zuzenean emateko taldeko kide bakoitzari ematen dizu, baina baita zerrenda ikusteko ofizialek eta gizonen bakoitzaren indarguneak multzo berezi batean. Marinelak torpedo konpartimenduan azkarrago kobratuko du, azkarragoa maniobrak mekanika eta akustika egiteko distantzia handiagoa balizko helburu bat identifikatu daiteke. Ezaugarri horiek garapenean duten betaurreko bereziak Silent Hunter 5 izango arrakasta bere eginkizunak gauzatzeko kapitain gisa jarduteko eta misioaren zeregin exekuzioa dirulaguntza jasoko dute egin behar izango.\nGaia kanpaina egingo zuretzat hasiko irailaren 1939an, egun batean, Bigarren Mundu Gerraren hasieran ondoren. Istorioaren protagonista nagusia tenienteak Oscar Entvikler izango da. Jokoaren lehenengo misioa izango hitzaurrea, prestakuntza eta gerra urpeko konfrontazio handi bat lehen egunetan istorioa zuretzat izango da. Hurrengo espero duzu borroka astegunetan larria itsaspeko Alemaniako armadako, non Borroka patruilak egin ahal izango duzu, etxetresna konboi eraso kapitaina, aurre submarines aliatuak. Joko ezarpenak, non zeure burua kontrolerako aukerak ugari konektatu ahal izango dituzu, horiek itzultzeko eskuliburu batetik modu automatikoan askotariko batean.\nGames Online MMORPG online jokoak Silent Hunter 5


Herritarrak batzeko proiektua - Gipuzkoako Hitza\nHerritarrak batzeko proiektua\nJoan-etorriak errazteko, Smartmob proiektua jarri dute martxan Txingudiko udalerrietan: Irunen, Hondarribian eta Hendaian. Auto bidezko joan-etorriak gutxitzea da helburua.\n2022, maiatzak 27 Albisteak, Ekonomia, gipuzkoa, Gizartea 120\nMugikortasuna erronka handia da erakundeentzat. Norberaren autoa gutxiago erabiltzea eta garraio publikoa indartzea da, agintarien hitzetan, haien xedea. Hain zuzen ere, Bidasoa eskualdean, hortik abiatuta sortu dute Smartmob proiektua. Irun, Hondarribia eta Hendaia inguruan, mugikortasunari dagokionez, aurrerapauso nabarmenak eman dituzte azken urteotan. Horren erakusgarri, duela hiru aste, Bidasoa-Txingudi Partzuergoak eskualdeko mugikortasunaren webgune berria aurkeztu zuen, Smartmob proiektuaren barruan.\nIzan ere, esku artean dituzten datuen arabera, Hondarribia, Hendaia eta Irun arteko joan-etorrien %90 autoz egiten dituzte herritarrek. Datu hori aintzat hartuta, erakundeetako ordezkariek sumatu zuten herritarrek ez zutela mugikortasun eskaintzari buruzko ezagutza handirik. “Ezjakintasun hori bukatzeko”, inguru horretako garraio sarearen mapa bateratua sortu dute.\nGarraio publikoaren eskaintza, aparkalekuen zerrenda, bidegorrien aukera eta oinezkoentzako bideak, eskaripeko garraioa, intereseko lekuak, dokumentuak, Smartmob proiektuari buruzko informazio gehigarria eta ibilbideak kalkulatzeko aukera topatuko dituzte interesdunek gune berri horretan.\nBidasoatik harago doa, gainera, garatu berri duten proiektua, Juan Luis Silanes Hondarribiko Mugikortasun zinegotziaren esanetan: “Garraio sarearen eskeman, Donibane Lohizunera [Lapurdi] edo Donostiara doazen lineak ere agertzen dira”. Juan Mari Altuna Hondarribiko alkateordeak, berriz, “ezinbestekotzat” jo du erakundeen “lankidetza, herritarrei ahalik eta zerbitzurik egokiena” eskaintzeko.\nIritzi berekoak dira Hendaiako hautetsiak. “Ipar Euskal Herrian bizi direnak eta bisitariak autoa hartu gabe errazago mugitzea da helburua”: hala adierazi du Ganix Grabieres Garapen Iraunkorrerako zinegotziak. Kotte Ezenarro Hendaiako auzapezak Smartmoben tankerako proiektuen ikuspegi “berri, iraunkor eta adimentsua” nabarmendu du.\nIrungo Udalean ere baikor baloratu dute joan-etorrietan eragiteko lortutako adostasuna. “2016ko bideari” eusten ari direla azaldu du Jose Antonio Santano alkateak: “Urte hartan Hegobus jarri genuen martxan Hendaia eta Irun lotzeko”. Alta, udalerrietako tokian tokiko berezitasunak kontuan hartzea beharrezkoa dela uste du Altuna Hondarribiko alkateordeak, eta adibide argi gisa jarri du Hondarribia eta Hendaia itsasontzi bidez ere lotuta daudela.\nBidasoan garatutako proiektuek interesa piztu dute beste udalerri batzuetan ere. Horren erakusgarri, astelehenean aurkeztu zuten Smartmob proiektua Hendaian, eta Bidasotik kanpoko erakunde askotako ordezkariak joan ziren bertara, Eneko Goia Donostiako alkatea edo Baionako eta Donibane Lohizuneko hainbat hautetsi, esaterako. Denek bat egin zuten Europan indarra hartzen ari den egitasmoarekin.\nBidasoko mugikortasun kontuak ez dira udal gobernuen interesekoak soilik. Oraintxe oposizioan dauden taldeek ere interes handiz erreparatu diete azken asteotako berritasunei. Xabier Iridoi Irungo EAJren bozeramaileak ontzat jo ditu Bidasoa eskualdean egindako urratsak, eta instituzio berrien inplikazioa nabarmendu du: “Aldundia eta Ipar Euskal Herriko erakundeak proiektuan sartu dira bete-betean; gaiak dimentsio handiagoa izango du orain”.\nIrunek Donostia-Baiona eurohiriaren proiektuan duen garrantzia azpimarratu du Iridoik, eta, mugikortasunaren ikuspegitik harago, albiste ontzat hartu ditu eskualde horretan egindako lanketak: “Erronka garrantzitsua dugu: mugikortasunaz harago, Txingudiko badiako euskal herritarrak elkarrengana hurbiltzea izan behar dugu helburu”.\n+ Gipuzkoaren eta Iparraldearen arteko lankidetza


"Presoak Euzkadira!" EAJren aldarrikapena? • ZUZEU\nMundakan aurkitutako pintadak- O.Aranzabal\nAbertzaleen krisia dela eta ez dela, sekulako eztabaida piztu da Euskal Herrian. ETAren jarduna aitzakiatzat hartuta, alderdi nazionalista espainolek (PSOE eta PP), deslegitimazio prozesu sakon bat jarri dute martxan kontrolatzen dituzten hedabideen bitartez. Haien helburua hainbeste aldiz oihukatu duten sasi-aldaketa hori benetako aldaketa soziologiko bihurtzea da. Baina orain arte ez dute lortu, identitate arazoaren ondorio baitira gatazka politiko zein armatua, eta noski hori euskal gizarteak ez du ahazten. Arazoa da, ea etorkizuneko belaunaldiek ahantziko duten ala ez. Horretan datza orain abertzaleen kezka.\nEsparru abertzalean lidergoa EAJk du (oraingoz), Sabino Aranak sortu zuen alderdi independentistak. Hala ere, jada hainbeste ñabardura aurki daitezke alderdi honen diskurtsoan, ezen ezin baita jakin benetan zer den. Eurek ba al dakite zer diren? Euskal gizartearen gehiengo abertzaleak ez du ulertzen nola egon daitezkeen alderdi berean J.J Imaz eta J.J Ibarretxe. Ezin du ulertu EAJk duen konplexua independentzia aldarrikatzerako orduan; batzutan badirudi alderdi erregionalista bihurtu dela. Ez dakit “pendulo patriotico” delakoa izango da… edo gripe A…\nLarunbatean Mundakara joan nintzen familiarekin, eta hondartzara nindoala hor goiko argazkian agertzen den pintada hori aurkitu nuen. Harritu ninduen, bai. Eta pentsatu nuen “PNVko gazteak euskal presoen aldeko aldarrikapenak egiten… ño zelako nahasmasa daukadan buruan.” Izan ere, Gipuzkoan behintzat ez dut halakorik sekula ikusi, sekula ere ez. Orduan zer, EGIko gazteak inor baino independentistagoak dira, baina EBBra salto egitean apaldu eta erregionalista bihurtzen dira. Edo hori, edo horrelako jeltzaleak ez dira sekula “kupulara” iristen. Argi dut behintzat Eusko Alderdi Jeltzalea bide okerretik doala, jada ikusi da nondik eta noiz lortzen dituen boto gehien, esparru abertzaletik datozkio botoak. Behingoz konplexuak kendu eta independentziaren aldeko politika egin beharko luke, ETAk ondorio izaten jarraitzen duela onartuz eta bere aldarrikapenak lasai eginaz. Bestela garbi dago berandu baino laster indarra galduko duela euskal gizartean.\nEzker abertzaleak lortu dezake lidergoa EAJren kaltetan. Baina horretarako, ETA da arazoa. ETAren jardunak jarraitzen duen artean, ezker abertzaleak ezingo du gehiengo bat lortu Euskal Herrian. Hor dago HBren erronka; euskaldunok aitortu diogun botere hori, ezkertiar abertzaleak gidatzeko potentzial hori lehenbailehen erabili behar du. Bestela akabo. Nork pentsatzen du orain estatu espainiarrak negoziazio prozesu bat jarriko duela martxan? Nork? Zaila da konponbidea, baina erreflexio sakon bat egin ondoren aurkituko dutenaren esperantza dut. Ea udazkenean ematen den konponbide horretara iristeko lehen urratsa.\nEGIk eginiko pintadak - Oier Aranzabal\nBizkaia, EAJ, EGI, Euskal Herria, Euzkadira, HB, independentzia, iritzia, Mundaka, PNV, politika, presoak


Aspaldi ontan zaletasun aundia genduen Zaldibia’ko erri atsegin orretan itza-aldi bat emateko, bertako nekazariak jakin debaten, zein premi aundia dagoen gaurko egunian, gure indar denak alkartu eta bat egin da jarri ondoren gure eskubidean baitu eta gorde arazitzeko.\nNekez bada ere, iritxi zaigu eguna orrera juateko.\nDatorren igandean, artsaldeko 4’retan eta Zaldibia’ko enparantzan itz egingo dute, Gipuzkoako E. N. B. Albartasuneko Idazkari edo Secretario dan Murua’tar Gabin’ek eta Eusko Nekazari Bazkuna sortu eta ain indartsu jarri duen eta ainbeste lan bere alde egiten duen don Poli, apaizak.\nLendabizikoak agertuko du zer dan Eusko Nekazari Bazkuna, zertarako sortu zan, zer egin duen eta zer egin biar duen.\nBigarrenak, berak dakien argitasunarekin, aditzera emango ditu gaurko egunian, esku artian darabiltzaten arazo eta lege garrantzizko denak, batez ere, nagusi maizterren arteko gora berak, Albaiteroekiko gora berak; Aldundiaren lege asmoa, eta beste orrelakoak.\nBaita ere emen izango dirade Andoain’go Etxeberria, bertsolari sonatua, eta bere lagun bat ere, zueri beren bertso oiekin zer egin biar degun nekazariak erakusteko.\nBeraz, Zaldibia’tarrak eta Arama, Alzaga, Gainza, Isasondo, Ordizia eta inguruetako errietako nekazari denak etorri denok igande artsaldez Zaldibia’ra, artsalde alai eta onurakor bat igarotzera. – ERTUNDA.


Produktuen segurtasuna, elikagaiak salbu - KontsumoBIDE-Kontsumoko Euskal Institutua\nProduktuen segurtasuna, elikagaiak salbu\nKontsumitzaileek eskubidea dute merkatuan eskuratzen dituzten produktuak produktu seguruak izan daitezen.\nZer da produktu segurua?\n'Erabilera-baldintza arruntetan edo arrazoiz aurreikus daitezkeen baldintzetan […] arriskurik aurkezten ez duen edo produktuaren erabilerarekin bateragarriak diren gutxiengo arriskuak soilik aurkezten dituen produktu oro, onargarritzat hartuak pertsonen osasuna eta segurtasuna babesteko maila handi bat errespetatzeari dagokionez, bereziki ondoko elementuak aintzat hartuta':\nProduktuaren ezaugarriak (osaera eta ontzia, besteak beste).\nBeste produktu batzuen gaineko eragina, elkarrekin erabiliko direla aurreikusten denean.\nProduktuarekin batera agertzen den informazioa (etiketa, oharrak, jarraibideak, e.a.).\nProduktuaren aurkezpena eta publizitatea.\nProduktua erabiltzean arrisku-egoeran egon daitezkeen kontsumitzaile-kategoriak (bereziki haurrak eta adinekoak).\nDefinizio horri erantzuten ez dion produktu oro ez da segurua izango.\nSegurtasun-ebaluazioari dagokionez, merkaturatzeko bidean den produktu bat segurua izango da eskatutako osasun- eta segurtasun-baldintzak betetzen dituenean. Derrigor bete beharreko arau-xedapenik aplikatu ezin daitekeenean, bestelako elementuak hartuko dira kontuan: bateratu gabeko Europako arauak ordezkatzen dituzten arau tekniko nazionalak, UNE arauak, Europako Batzordearen gomendioak, jardunbide egokietarako kodeak eta ezagutzen eta teknikaren egungo egoera.\nHala ere, produktu baten onespenak (dagozkion derrigorrezko administrazio-kontrolak gainditu baditu ere) ez dio Administrazioari neurriak hartzea eragotziko azken batean produktua segurua ez bada, eta era berean, ez ditu ekoizleak eta banatzaileak beren zereginak betetzetik salbuesten.\nNeurri horiek hartze aldera, eta aurkakoa erakutsi ezean, produktu bat honako kasu hauetan hartuko da ez-segurutzat:\nAdministrazioek kontsumitzaileen osasuna eta segurtasuna babesteko ezarritako ezinbesteko prebentzio-baimenik edo -kontrolik gabe elaboratu da (bereziki, nahiz eta behartuta egon, merkaturatutako produktuak ez badauka 'EE adostasun-ziurtagiria', 'EE marka' edo derrigorrezko beste edozer segurtasun-markarik).\nEz ditu ematen ekoizlea identifikatzea ahalbidetuko duten gutxiengo datuak.\nDagoneko ez-segurutzat hartutako produktu-gama, -lote edo -sorta bati dagokio.\nZer da arriskua?\n'Kontsumitzaileek eta erabiltzaileek osasunerako edo segurtasunerako kalte bat sufritzeko aukera, produktu bat erabiltzearen, kontsumitzearen edo aurrean izatearen ondorioz'.\nEkoizleen eta banatzaileen betebeharrak\nProduktu seguruak soilik merkaturatzea.\nKontsumitzaileei produktuen erabilera normalak edo ohiko erabilerak eragin ditzakeen arriskuen berri ematea.\nProduktuek izan ditzaketen arriskuei buruz daukaten informazioa eguneratzea (eta banatzaileei jakinaraztea). Helburu horrekin, arrisku bat egon daitekeela iragartzen duten erreklamazioak aztertuko dira, eta, hala badagokie, proba egokiak egingo dira.\nAdministrazioak hala eskatu gabe, arriskuak saihesteko neurri egokiak hartzea, merkaturatutako produktua segurua ez dela konturatutakoan edo horren nahikoa seinale izatean. Neurri horien artean egon daitezke ohar bereziak argitaratzea, produktuak merkatutik kentzea edota produktuak kontsumitzaileengandik berreskuratzea.\nProduktuan edo haren ontzian enpresa ekoizlearen identifikazio-datuak eta produktuaren erreferentzia (fabrikazio-lotea, hala badagokio) adieraztea.\nProduktu seguruak soilik banatzea.\nPrestasunez jokatzea segurtasunaren alde egiteko, bereziki produktuen biltegiratze-, garraio- eta erakusketa-prozesuan.\nAdministrazio eskudunari eta ekoizleei ezagunak diren arriskuen berri ematea.\nProduktuen jatorria (hornitzaileen identitatea, e.a.) ezagutzeko beharrezkoa den dokumentazioa gordetzea (3 urtez produktuen izakinak agortu ondoren) eta ematea.\nAdministrazioarekin eta ekoizleekin batera lan egitea edozer arrisku saihesteko.\nEkoizleek eta banatzaileek komunean dituzten beste betebehar batzuk\nAdministrazioarekin batera lan egitea, hark eskatuta, arriskuak saihesteko abiarazitako jarduketetan.\nNeurri murriztaileen mende dauden produktuak zorrozki kontrolatzea.\nEkoizleek eta banatzaileek produktu batek segurtasunarekin bateraezinak diren arriskuan dituela dakitenean edo jakin behar dutenean, berehala jakinarazi behar diote dagokion autonomia-erkidegoan kontsumo arloan eskuduna den erakundeari. Gutxienez, informazio hau eman beharko dute:\nProduktuaren edo produktu-lotearen identifikazio zehatza.\nArriskuaren deskribapen osoa.\nProduktua aurkitzeko baliagarria den informazio guztia.\nArriskuak prebenitzeko abiarazitako jarduketaren deskribapena.\nJakinarazpen bat egin behar baduzu, sar zaitezke online inprimakian, ekoizleek edo banatzaileek produktu arriskutsuen berri emateko.\nGainera, informazio gehiago lor dezakezu 'Produktuen segurtasuna Europan: Ekintza zuzentzaileen inguruko gidaliburua, produktuak merkatutik kentzea barne' (pdf, 1 MB) dokumentuan.\nSegurtasuna bermatzeko administrazio-neurri ez-zehatzaileak\nAdministrazioak, ofizioz nahiz salaketen edo erreklamazioen ondorioz, berehala hartu behar ditu kontsumitzaileen osasuna edo segurtasuna bermatzeko neurri egokiak.\nNeurri horiek hartu ahalko ditu, eskura duen informazioa ebaluatu ondoren, are osasunerako edo segurtasunerako ondorio kaltegarriak izateko aukera dagoenean ere, nahiz eta oraindik ez izan produktuaren arriskutsutasunaren inguruko ziurtasun zientifikorik ('zuhurtasun-printzipioa').\nNeurri horiek ez dira zehatzaileak eta horiek hartzeak ez du ekoizleen edo banatzaileen erantzukizun penala edo administratiboa aurrez epaitzen. Alabaina, horiek beren eginbeharrak betetzen ez badituzte, oztoporik jartzen badute edo Administrazioaren jarduketari aurre egiten badiote, zehapena jaso ahal izango dute.\nProduktuen segurtasuna berrezartzera edo bermatzera bideratutako administrazio-neurriei dagokionez, Kontsumobidek, kontsumo arloan erakunde eskuduna izanik, besteak beste, honako ahalmen hauek ditu:\nEgiaztapen egokiak antolatzea, are produktu seguru moduan merkaturatu ondoren ere.\nAlde interesdunei beharrezko informazioa eskatzea.\nProduktuen laginak biltzea, beren segurtasuna aztertze aldera.\nEkoizleei eta banatzaileei dagozkien ohartarazpenak edo errekerimenduak egitea.\nOsasuna eta segurtasuna berrezartzeko edo bermatzeko beharrezkoak diren erreakzio-neurriak hartzea. Besteen artean:\nSegurua ez den produktuaren hornidura behin-behinean debekatzea (ikuskapenak, segurtasun-ebaluazioak eta abarrek iraun bitartean).\nSegurua ez den produktua merkaturatu dadila debekatzea. Haatik, Administrazioak uste badu aldaketa, arreta edo ohartarazpen jakin batzuen bidez arriskua saihestu daitekeela, produktua merkaturatu daiteke jarraibide horiek betetzen badira.\nProduktua merkatutik kentzea, eta, hala badagokio, kontsumitzaileengandik berreskuratzea.\nAECOSANek estatuko eskuduntzen arloan hartutako neurriak egikaritzea.\nHartutako neurriak gauzatzeak eragina izan ahalko du ekoizleengan, banatzaileengan, zerbitzuak ematen dituztenengan eta beste edozer pertsonarengan, arriskua ahalbidetzen ari bada edo hura gainditzea eta neurria erabat eraginkorra izatea bere esku badago.\nAdministrazioak erabakitako neurrien erabateko eraginkortasuna bermatzen du eta hala izateko ardura hartzen du, aintzat hartu ez diren debekuak eta aginduak egikaritzera behartuta edo zuzenean eginarazita.\nEdonola ere, produktuak merkatutik kentzeko, berreskuratzeko, ohar bereziak egiteko, biltegiratzeko, garraiatzeko eta, hala badagokio, suntsitzeko gastuei aurre egin beharko diete beren legez kontrako jokabideen bidez gastuok eragin dituztenek.\nArriskuen inguruko informazioa eta kontsumitzaileen informaziorako eskubidea\nHerritarrek, oro har, eskubidea dute Administrazioak produktuek kontsumitzaileen osasunerako eta segurtasunerako eragin ditzaketen arriskuen inguruan duen informazioa eskuratzeko, bereziki produktuaren identifikazioa, arrisku mota eta hartutako neurriak.\nArriskuaren motaren eta larritasunaren arabera, Kontsumobidek honako informazio hau helaraz diezaieke produktuak erasan ditzakeen kontsumitzaileei:\nArriskuak eta irregulartasunak.\nAdministrazio eskudunen arteko informazioaren komunikazioa\nEstatu-mailan, AECOSANek eta autonomia-erkidegoek ezartzen dituzte merkatuan produktu seguruak hornitzen eta banatzen direla bermatzeko elkarlan-, lankidetza- eta koordinazio-mekanismoak.\nEra berean, autonomia-erkidegoek udalekin elkarlan-, lankidetza- eta koordinazio-tresnak ezartzen dituzte arlo horretan.\nAlerta-sarea Administrazio eskudunen eta Estatuaren artean informazioa modu azkarrean trukatzeko sistema da, komunikazio eta informazio-truke azkarra errazteko kontsumitzaileen osasunerako edo segurtasunerako arrisku larria dagoen kasuetan abiarazitako jarduketei dagokienez.\nAlerta-sarea Europako RAPEX (Rapid Alert System for non-food dangerous products) alerta-sisteman integratuta dago.\nAECOSAN da RAPEX sistemak Espainian duen harreman-gunea eta, aldi berean, Alerta-sare nazionalaren sistema (SIRI) koordinatzearen arduraduna, eta haren bitartez lotura ezartzen da EBko estatuen, Europako Batzordearen eta autonomia-erkidegoetako kontsumo-organismoen artean.\nAlerta-sareak harremangune bakarra dauka autonomia-erkidego bakoitzean. Euskadin, adibidez, Kontsumobide, Merkatuaren Ikuskaritza eta Kontrolerako Sailaren bitartez.\n6/2003 Legea, abenduaren 22koa, Kontsumitzaileen eta Erabiltzaileen Estatutuarena.\nEuropako Parlamentuaren eta Kontseiluaren 2001eko abenduaren 3ko 2001/95/EE Zuzentaraua, produktuen segurtasun orokorrari buruzkoa.\n1801/2003 Errege Dekretua, abenduaren 26koa, produktuen segurtasun orokorrari buruzkoa.\n2009ko abenduaren 16ko Batzordearen 2010/15/EB Erabakia, RAPEX Informazioaren Truke Azkarrerako Komunitate Sistemarako arauak ezartzen dituena.\n330/2008 Errege Dekretua, otsailaren 29koa, produktu jakin batzuen inportazioa kontrolatzeko neurriak hartzekoa, produktuen segurtasunaren arloan aplikatu daitezkeen arauen arabera.\nAzken aldaketako data: 2019/09/11


Irekia Eusko Jaurlaritza - Gobierno Vasco :: Turismo-leku berrien erakargarritasuna hobetzera 1.280.000 euro bideratu dira lurraldeko turismo-proiektuak babesteko diru-laguntzen bidez (Gobernu Bilera 2016-04-19)\nTurismo-leku berrien erakargarritasuna…\n<img src="https://www.irekia.euskadi.eus/uploads/cover_photos/32072/original/logoconsejo.jpg" style="max-width:100%" alt="" />\nEusko Jaurlaritzak 1.280.000 euro bideratuko ditu, Euskadiko helmugen erakarmena eta kalitatea hobetzeko turismo-proiektuak babesteko, eta, hartara, fluxu turistiko berriak sortzeko eta dinamizatzeko.\nHonelako proiektu motak lagunduko dira:\na) helmugen erakarmena hobetuko duten lurralde-proiektu turistikoak.\nb) berrikuntzaren bitartez helmugen kalitatea eta lehiakortasuna hobetuko eta turismo jasangarri eta arduratsua garatuko duten proiektuak. Atal horretan, hauek hartuko dira aintzat:\nBasquetour - Turismoaren Euskal Agentziak sustatutako eta kudeatutako helmugen lehiakortasuna hobetzeko proiektuak.\nKalitatearen eta ingurumenaren kudeaketarako erreferenteak ezartzeko proiektuak.\nJasangarritasun-erreferenteak ezartzeko proiektuak.\nLaguntzen onuradun izan daitezke Euskal Autonomia Erkidegoko erakunde publikoak eta irabazi asmorik gabeko pribatuak, baldin eta turismo-jarduera garatzeko eta sustatzeko eskumena edo helburua badute.\nTokiko alorrean jarduten duten erakunde publikoak (udaletxeak, tokiko erakunde autonomoak, tokiko enpresa-erakunde publikoak eta titulartasun publikoko merkataritza-sozietateak).\nEskualde-mailan nahiz eskualdez gaindikoan jarduten duten erakundeak: koadrila eta mankomunitateak, garapen-agentziak, landa-garapenerako elkarteak, turismoko partzuergoak, fundazioak eta beste erakunde eta elkarteak, hurrengo artikuluan bildutakoak izan ezik.\nEskaera lortzeko eta betetzeko eta hurrengo izapide guztiak egiteko, egoitza elektroniko honetara jo beharko da:\nHasiera-data: 2016ko maiatzaren 3ko 00:00ak.\nAmaiera-data: 2016ko ekainaren 2ko 12:00ak.


Nork erre nahi ditu hondakinak? (15) • ZUZEU\nOrain, Bizkaiko Foru Aldundiak erabaki du prebentzio kanpaina bat abiatzea, sei urtean, 2010 eta 2016 artean, «hondakinen kopurua ez handitzeko». Galdera da zergatik ez den helburu bezala jartzen erretako eta zabortegietara botatako hondakinen kopurua murriztea. Datuak hain onak badira, eta sei urteko tartea edukita, nola ez da planteatzen helburuak hobetzea? Zergatik baztertzen da hondakin kopurua murriztea, eta jartzen da hondakin kopuruari eustea?\nBizkaian bakarrik ez, azken urteotan beherantz egin du hondakinen sorrera kopuruak, atzeraldi ekonomikoaren eraginez batik-bat. Gipuzkoan %5,8 egin zuen behera 2009an. Baina 2008an ere behera egin zuen: %2,8. Gipuzkoako Diputazioak espero zuen 2009an 484.601 tona hondakin sortuko zirela, baina 426.000 tona sortu ziren. Aldea %12koa da; bada zerbait. Ez da, bakarrik, diputazioak jarritako birziklatze helburuak espero baino zazpi urte lehenago erdietsi direla; gainera, diputazioak espero zuena baino %12 hondakin gutxiago sortu dira bitarte horretan. Ondorengo grafikoan agertzen dira 2016 urtea bitartean Gipuzkoan sortuko diren hondakinei buruz diputazioak 2006an egin zituen estimazioak, eta azken urteetan sortu diren hondakin kopuru errealak ?Gipuzkoako Diputazioaren estimazio honetan kontuan hartzen da prebentzio kanpainak indarrean daudela eta etxeetan konposta egiteko jarduerak martxan daudela; alegia, beste estimazio batzuetan, hondakin gehiago sor zitezkeela kalkulatu zuen?:\n“Hondakin sorreraren maila hauek izango dira Lurraldean hiri hondakinen tratamendurako azpiegiturak dimentsionatzeko unean hartuko diren erreferentziak. Prognosietako akats batek, edo prebentzio, birziklatze eta konpostatze helburuak betetzerakoan huts egiteak, ekarriko luke Gipuzkoan ezarri nahi den kudeaketa integraturako sistema itxiko tratamendu azpiegiturak gai ez izatea helburu horiek bete ezean sortuko litzatekeen soberako hondakin kopuruari amaierako tratamendua emateko; eta, ondoren, ezarritako kudeaketa sistema goitik behera hondatzea etorriko litzateke, tratatu ezingo liratekeen soberako hiri hondakinak hartu ahal izateko amaierako hondakindegirik ez izateagatik, hain justu ere. Hau guztia, azken batean, Gipuzkoan hiri hondakinen kudeaketan ardura dutenek Aurrerapen Agiri honetan aurreikusten diren prebentzio, birziklatze eta konpostatze helburuak betetzeko bidean beharrezko neurriak abian jarriko dituzten garantia da.”\nPlangintzak egiten ikasteko liburu oinarrizkoenetan aipatu ohi da, maiz, planei ezartzen zaizkien helburuek eskuragarriak izan behar dutela, errealak izan behar dutela; sarritan, helburu eskuraezinak aurkezten dira plangintzetan, eta hortik etortzen da haien hutsa. Kasu honetan, eskuragarriak izan dira Bizkaiko eta Gipuzkoako foru aldundiek jarritako helburuak. Eskuragarriegiak, agian. Garmendiak idatzi zituen Gipuzkoako eta Bizkaiko planak, eta arta hartu zuen, birziklatu ezin den hondakinen kopurua %60 baino txikiagoa izan ez zedin ?alegia, errauste plantetan erre beharreko hondakinen kopurua %60 baino txikiagoa izan ez zedin?, nahiz eta Gipuzkoan ehuneko hori aldatu behar izan duten, %40ra murriztuta, birziklatzearen errealitateak gainezkatu egin dituelako Gipuzkoako planaren helburuak. Nafarroan, berriz, ISR arduratu da gaikako bilketa ez dadin %33 baino handiagoa izan.\nGipuzkoako Foru Aldundiaren hondakinen kudeaketa plan berriak, 2008koak, hondakinen %57 birziklatu eta konpostatzeko helburua jasotzen du, zehazki. 2009ko datuen arabera, egun, hondakinen %40 birziklatu, berrerabili eta konpostatzen da Gipuzkoan, birziklatzen dutenei batere hobaririk eman gabe, hondakin organikoak bereizita biltzeko politika orokorrik gabe, prebentzio kanpaina sendorik gabe eta etxean konpostatzea sustatzeko politika eraginkorrik gabe. Abiapuntua hain ona izanik ?Europako birziklatze maila altuenetako bat omen du Gipuzkoak, Carlos Ormazabal Gipuzkoako Garapen Iraunkorreko diputatuak dioenez?, zergatik ez da hobetzeko tartea aprobetxatzen? 2016an %40 birziklatzeko helburua zuen aldundiaren lehen planak, 2002koak. 2009rako erdietsi da helburua, zazpi urtean, ia ezer egin gabe. Diario Vasco kazetak Ormazabali elkarrizketa bat egin eta Hernanin atez ateko hondakinen bilketa abiatu zen egun berean argitaratu zen, maiatzaren 9an; Garapen Iraunkorreko diputatuak esan zuen aztertzekoa zela etxean birziklatzen dutenei hobariak jartzea, gutxiago ordain dezaten. Orain esaten hasita, errauste planta bukatzean, akaso, jarriko dituzte indarrean hobari horiek. Nora begira egon da foru aldundia hondakinen kudeaketa plana indarrean egon den 2002tik 2010era bitarteko zortzi urte horietan? Hobariak adostea errauste plantak egitea baino lan errazago eta merkeagoa izango al da ba? Zer da, %60ko birziklatze mailara bizkorregi iristeko beldurra?\nSegida honetako artikulu guztiak irakurtzeko, erraustu.wordpress.com\nIrudia | Zergatik ez dute erreziklatze tasetan gora egin? | Ezezaguna | LGPL\nZer duzu buruan “Nork erre nahi ditu hondakinak? (15)”-ri buruz\n[…] https://zuzeu.eus/2011/03/29/nork-erre-nahi-ditu-hondakinakr-15/ […]


Umeen danborrada 17:30ean irtengo da Balda Plazatik | El Diario Vasco\nUmeen danborrada 17:30ean irtengo da Balda Plazatik\nEstreinatuko dituzten arropak, abarketari eta Umore Ona jantziak.\nJ.S. Sábado, 22 abril 2017, 00:37\n5 eta 12 urte bitarteko haurren sei konpainia aterako dira 17:30ean Balda Plazatik baina parte hartzaileak ordu erdi lehenago, hau da, 17:00etan bilduko dira bertan. Aurten abarketariek hartuko dute protagonismoa, horixe baita karrozaren gaia.\nGainera bi taldek estreinatuko dituzte arropak. Batak Ane Larrañagak diseinatutako abarketari jantziak eramango ditu eta besteak, Umore Ona elkartearen jan-tziak. Umore Ona elkarteak antolatzen du danborrada Udalaren laguntzarekin. Aurten, ordea, laguntzaileak gehitu zaizkio, Txintxarri taldea eta Xabier Munibe Ikastolako eta Floreaga Ikastetxeko ordezkariak, hain zuzen.\nDanborradak egingo duen ibilbidea ondorengoa izango da: Balda plazatik Santa Klara aldera eta Trino Uria (Pakea aldetik) Julio Urkixo etorbidetik Balda Plazara. Handik, Plaza Berri, Kale Nagusia eta Herriko Plazara. Umore Ona elkartetik, Kale Nagusiaren barrena, Aingeru kalea eta frontoira.\nGaurko irteerekin bukatuko da Pazko Asterako programa berezia «La robótica potencia la concentración, el trabajo y la creatividad de los jóvenes»


Euskal Encounter 26: teknologia eta dibertsioa abiadura bizi-bizian | Euskaltel Blog\nIa konturatu gabe joan zaigu! Hain azkar pasatu da aurten Euskal Encounter 26, konturatu orduko joana zen! 60 Giga segundoko abiaduran! Iaz baino 20 gehiago!\nMarka guztiak hautsi ditugu: abiadura izugarria, bai, baina, horretaz gainera, 5.000 ordenagailu, zazpi futbol-zelairen tamainako lekua, milaka bisitari… eta sekulako giroa, urtero bezala. Leku askotatik etorri da jendea gurera: Madrildik, Andaluziatik, Valentziatik, Frantziatik… Hiperespazioko gure abiadura probatu nahi zuten denek, eta zibersegurtasunari buruzko azken-azken berriak jakin, droneen eta irrati-kontrolen lasterketak ikusi, errealitate birtualaz gozatu herensuge baten bizkar gainean… Eta Fernando Canales gure sukaldariaren esperientzia gastronomiko birtuala probatu!\nEta jokatu, nola ez! Hearthstone, Clash Royale, Counter Strike: Global Offensive, Fifa 18…Gamegune kirol elektronikoen gure lehiaketa gustukoeneko finalik ikusgarrienak izan ditugu partyan. Pentsa: 16.000 euro banatu dira saritan! Bide batez, hasi prestatzen uda osteko hurrengo Gamegunerako: azaroan izango dira finalak, eta 32.000 euro banatuko dira saritan.\nBaina hori baino askoz gehiago izan dugu aurtengo Encounterren. Esate baterako, sarean milaka jarraitzaile dituztenyoutuberrak, hala nola José Luis Crespo, Pascu y Rodri eta Xuri Fenton. Etorkizuneko YouTube nola ikusten duten azaldu digute. Eta retroa ere oso atsegin dugunez, gure gurasoek bideo-jokoekin nola jokatzen zuten ere ikusi dugu. Inoiz aipatu dizute Space Invaders martetarren bideo-jokoa? Bada, harekin zebiltzan denak duela 40 urte! Galdetu gurasoei ea zerikusirik baduen gutako batzuei loa ere kentzen diguten Fortnite edo Candy Crush jokoekin…\nEta, nola ez, gure Opengunea, partyko espaziorik irekiena, Encounterreko protagonista nagusietako bat izan da aurten ere. Milaka lagun pasatu dira 15.000 m2-ko doako espazio horretatik teknologia-guruek diotena entzuteko eta, batez ere, guztioi gehien gustatzen zaiguna egiteko: nobedadeak probatu eta botoiak sakatu! A! Aurten, gainera, Netflixen eta haren telesail guztien stand bat izan dugu. Izan ere, Netflix-en botoia erantsi dugu 4K deskodetzaile berriaren urrutiko agintean. Eta software librea, hardwarea pertsonalizatzeko aukera izugarriak (modding), camp teknologikoa…\nGuk kontatu ordez, animatu, eta zatoz datorren urtean! Hasiak gara dagoeneko Euskal Encounterren 27. edizioa prestatzen. Beraz, egon adi aukera izan nahi baduzu gure partyko ordenagailuetako bat ziztu bizian erabiltzeko… Eta, nobedade teknologiko guztien berri izan nahi baduzu, ez huts egin Opengunen!\nAurtengo Euskal Encounterren egon bazara, idatzi iruzkin bat, eta esaguzu nola ibili zaren!